Mahu Selaraskan Lesen Motosikal Untuk Semua Kelas, Usul PPDM Cetus Pertikaian Netizen

Lesen memandu merupakan merupakan dokumen rasmi yang memberi kebenaran kepada individu untuk mengendalikan sesebuah kenderaan bermotor. Setiap lesen dikeluarkan mengikut kelas kenderaan, kapasiti enjin (cc), jenis penggunaan dan sebagainya.

Pada awal bulan Februari lalu, Penyatuan Pemain Industri Pengangkutan Darat Malaysia (PPDM) telah mengusulkan cadangan penyelarasan lesen motosikal yang terdiri daripada kelas B, B1, B2 dan C menjadi satu lesen sahaja.

Cadangan tersebut diusulkan semasa Majlis Penyerahan Memorandum PPDM kepada perdana menteri dan ketua-ketua parti politik pada awal bulan Februari lalu.

1 Lesen Motor untuk semua kelas cc tak perlu B Full. #phailing #ehailing #ehailingdriver #lori #teksi #bas

Usul yang dibawakan oleh PPDM itu telah mendapat pelbagai reaksi daripada netizen. Ada yang menyambut baik cadangan tersebut kerana ia sangat memudahkan orang ramai untuk membawa pelbagai kapasiti enjin motosikal hanya menggunakan satu lesen motosikal.

Pada masa sama, ada sebahagian netizen yang kurang bersetuju dengan cadangan terbabit. Ini kerana mereka berpendapat setiap motosikal mengikut kapasiti enjin memerlukan kemahiran dan pengalaman yang berbeza. Jadi, ada kebarangkalian kes kemalangan boleh meningkat andaikata motosikal yang mempunyai kapasiti enjin bersaiz besar ditunggang oleh pihak yang tidak berpengalaman.

Menurut wakil PPDM, kesemua manifesto yang diusulkan itu akan dilaksanakan apabila PPDM mempunyai kuasa kelak dalam memastikan orang ramai dapat memiliki lesen kenderaan pada harga yang berpatutan.

Tambahnya lagi, PPDM akan memperjuangkan beberapa perkara lain seperti harga untuk mengambil lesen motosikal tidak melebihi RM400 dan motokar (kereta) pula tidak melebihi RM800, mewujudkan kesama rataan di antara pemandu teksi dan e-hailing, membela nasib pemandu lori dan bas, mengurangkan pemeriksaan Puspakom untuk lori dan bas menjadi sekali setahun, serta lesen PSV dan GDL boleh diperbaharui sehingga 5 tahun.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dapat duit dan diam, JPJ tidak sangkal ada kemungkinan sindiket lesen terbang didalangi oleh sekumpulan ‘scammer’ yang sasarkan kepada orang ramai yang mahukan lesen pada harga yang murah tanpa perlu mengambil ujian.

JPJ Tidak Tolak Kemungkinan Sindiket Lesen Terbang Didalangi ‘Scammer’

Sindiket ‘Lesen Terbang’ Masih Aktif, Kini Tawar Servis Melalui Iklan Instagram


Mahu Seluruh Rakyat Terima Internet Sama Rata, Jokowi Minta Tingkatkan Pembinaan ‘Tol Langit’

Indonesia merupakan sebuah negara kepulauan lebih dikenali sebagai Nusantara. Disebabkan Indonesia mempunyai 18,108 buah pulau, ia merupakan negara kepulauan terbesar di dunia dengan anggaran penduduk pada tahun 2021 sebanyak 276 juta orang.

Pada hari Jumaat yang lalu, Presiden Indonesia, Jokowi telah meminta Menteri Komunikasi dan Informasi meningkatkan pembangunan ‘Tol Langit’ Palapa Ring kerana infrastruktur ini baru mencapai 50% ataupun kurang.

“Pembangunan Tol Langit Palapa Ring harus ditingkatkan, bukan sekadar cukup 50%. Pembangunan fasiliti di kawasan tengah dan timur masih tersangkut sekitar 20%,” kata Jokowi pada pelancaran ‘Program Konektivitas Digital 2021’ di Istana Negara, Jakarta.

Dunia yang kian bergerak ke arah digital kita hadapi dengan membangun infrastruktur untuk konektivitas digital. Di samping itu, kita menyiapkan talenta-talenta digital melalui berbagai program, salah satunya berupa program beasiswa talenta digital. pic.twitter.com/C5J5UiytbM

— Joko Widodo (@jokowi) February 26, 2021

Untuk pengetahuan semua, ‘Tol Langit’ merupakan sebuah projek fiber optic yang mampu memberikan kualiti internet sama rata di seluruh daerah Indonesia. Pada 21 Februari 2019, Menteri Komunikasi dan Informasi pada waktu itu menjelaskan istilah ‘Tol Langit’ merujuk kepada projek Palapa Ring kerana terdapat penggunaan satelit dalam projek itu.

“Inilah yang disebut sebagai ‘Tol Langit’ kerana satelit yang ada di la ngit menghubungkan internet jalur lebar antara satu sama lain. Jadi mungkin orang melihatnya sebagai Tol Langit,” jelas menteri yang bertugas ketika itu.

Nama Palapa Ring diambil dari sumpah terkenal yang diucapkan oleh Gajah Mada dari Kerajaan Majapahit pada tahun 1336M. Sumpah ini diucapkan sebagai tekad beliau untuk menyatukan kawasan Nusantara. Semangat itulah yang menjadi penyebab kerajaan Indonesia menamakan projek ‘Tol Langit’ sebagai Palapa Ring.

Projek ini dianggarkan bernilai USD1.5 billion (RM6 billion) terdiri daripada kabel fiber optic bawah laut sejauh 35,000km dan kabel darat sejauh 21,000km yang terbentang dari kota barat di Indonesia, Sabang hingga ke kota timur, Merauke.

Melalui Palapa Ring, kerajaan Indonesia dapat memberikan fasiliti jaringan internet sama rata hingga 100 Gbps diseluruh kawasan termasuklah wilayah paling terpencil di negara Indonesia.

Baca lagi artikel-artikel yang kami kongsikan sepanjang minggu ini melalui pautan di bawah.

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

Mahu Bantu Orang Ramai Bangunkan Teknologi, Toyota Bina Bandar Pintar Di Gunung Fuji


Mahu Semarakkan Semangat Aidilfitri, Harian Metro Bersama Hijrah Berganding Bahu Santuni Keluarga Asnaf

Meneruskan misi untuk menyemarakkan kebaikan dan menghulurkan bantuan yang diperlukan masyarakat, Harian Metro berganding bahu dengan Hijrah bagi menyantuni golongan kurang bernasib baik sempena bulan Ramadan tahun ini di samping membantu menyediakan kelengkapan dan persiapan menyambut Hari Raya Aidilfitri.

Usaha murni itu dilaksanakan di bawah kempen ‘Hijrah, Bermula Dari Hati’ menerusi program kerjasama Titipan Kasih Harian Metro (TKHM) bersama Hijrah. Hijrah ialah produk susu krimer manis pilihan rakyat Malaysia yang diiktiraf seratus peratus halal.

Sebagai jenama yang prihatin, Hijrah mengambil inisiatif membawa lebih banyak kebaikan dan memberi sumbangan yang diperlukan oleh masyarakat sejajar dengan istilah ‘Hijrah’ itu sendiri.

Sebanyak 150 keluarga kurang berkemampuan dan 150 kanak-kanak asnaf diraikan dalam satu majlis yang diadakan di Masjid Rinching Hilir, Kampung Rinching Hilir, Bangi, baru-baru ini.

Selain itu, terdapat lima kampung terbabit dalam program tanggungjawab sosial korporat (CSR) ini iaitu Kampung Rinching Hilir, Kampung Sungai Kembong Hulu, Kampung Sungai Kembong Hilir, Kampung Batu 5 dan Kampung Batu 4.

Selain Kotak Rezeki, Hijrah Bermula Dari Hati juga membawa kanak-kanak membeli-belah pelbagai kelengkapan bagi menyambut Hari Raya di pasar raya di Bangi. Setiap kanak-kanak diperuntukkan sebanyak RM150 untuk membeli kelengkapan menyambut Aidilfitri seperti baju Melayu, baju kurung, songkok dan tudung mengikut cita rasa masing-masing.

Program Titipan Kasih Harian Metro bersama Hijrah diteruskan dengan penyampaian sumbangan duit raya dan Kotak Rezeki yang mengandungi pelbagai barangan keperluan harian termasuk susu krimer manis Hijrah, beras, gula, minyak masak dan tepung bernilai RM150 sekotak kepada 150 keluarga yang kurang berkemampuan.

Keluarga dan kanak-kanak ini kemudiannya diraikan dalam majlis berbuka puasa di pekarangan Masjid Rinching Hilir. Juadah berbuka puasa termasuk bubur lambuk disediakan secara bergotong-royong oleh ahli jawatankuasa masjid, penduduk kampung serta sukarelawan daripada Harian Metro dan Hijrah.

Pengarang Kumpulan Harian Metro merangkap Pengerusi Program TKHM, Husain Jahit berkata, Harian Metro berbesar hati dapat bekerjasama dengan Hijrah buat kali kedua berturut-turut bagi membantu lebih ramai masyarakat memerlukan.

“Sejajar objektif TKHM menerusi inisiatif tanggungjawab sosial korporat kami adalah untuk membantu keluarga miskin, anak-anak yatim, serta golongan asnaf termasuk ibu tunggal miskin dengan memberikan bantuan berupa barangan keperluan asas serta sedikit wang tunai,” katanya di Program TKHM Bersama Hijrah di Masjid Rinching Hilir, di Bangi, baru-baru ini.

Hadir sama, wakil jenama Hijrah, Pengurus Kanan Perhubungan Kerajaan, Mohd Zurairi Mustafa dan Pengarang Berita HM yang juga Pengarah Projek TKHM, Noor Azam Abd Aziz.

Sementara itu, Ketua Pegawai Eksekutif Kumpulan Etika (Malaysia, Singapura dan Brunei), Santharuban Thurai Sundaram berkata, walaupun negara kian kembali normal, ramai yang masih bergelut akibat wabak COVID-19.

“Hijrah menyedari kepentingan usaha daripada semua pihak untuk mengharungi cabaran kehidupan dan oleh sebab itu mereka berharap kempen ini akan mengingatkan rakyat Malaysia bahawa mereka tidak keseorangan dalam apa jua cabaran yang mereka tempuhi.
“Kami menggalakkan rakyat Malaysia untuk menyertai kami dalam kempen ini sambil berusaha menjadi versi terbaik diri sendiri setiap hari,” katanya.

Penyanyi terkenal, Siti Nordiana pula berkata, sebagai jenama yang memahami masalah komuniti setempat, Hijrah bekerjasama dengan Harian Metro sekali lagi tahun ini.

“Fokus utama kami adalah untuk memberikan harapan baharu kepada keluarga yang kurang berkemampuan di Kampung Rinching Hilir pada Ramadan mulia.
“Oleh itu, kami berharap Kempen Hijrah Bermula Dari Hati ini dapat memberi inspirasi kepada rakyat Malaysia untuk mengorak langkah mereka sendiri menyumbang kembali kepada komuniti mereka,” katanya.

Tular pada minggu ini apabila Ryan Reynolds akui teruja dengan hasil kerja Sofyank yang berjaya hasilkan video menarik menerusi shooting dalam masa yang singkat.

Diberi Masa 4 Minit Sahaja Untuk ‘Shooting’, Ryan Reynolds Terkejut Dengan Hasil Kerja Sofyank

Wanita Dari Selangor Mahu Pulangkan Perisai Antik Berusia 300 Tahun Kepada Sultan Brunei


Mahu Semua Rakyat Divaksin, Presiden Filipina Cadang Suntik Golongan Antivaksin Ketika Tidur

Sekiranya terdapat seorang presiden yang lantang dalam mempromosikan vaksin, Rodrigo Duterte selaku presiden Filipina adalah orangnya. Bukan sahaja menjadi individu terawal menerima vaksin di Filipina, malah kerap mengeluarkan kenyataan kontroversi khusus buat golongan yang menolak vaksin.

Terbaharu, Rodrigo Duterte tampil dengan sebuah lagi cadangan yang kontroversi dengan menyarankan rakyat Filipina yang enggan menerima vaksin COVID-19 wajar disuntik ketika tidur.

“Saya faham masih ramai yang tidur mahu menerima suntikan vaksin. Itulah punca sebenar. Adalah lebih baik sekiranya dapat suntik mereka di rumah ketika tidur. Lebih mudah” ulas Duterte merusi temu bual bersama channel PTV.

Selain daripada suntikan vaksin, beliau juga turut menekankan penjagaan kendiri dengan memakai pelitup muka serta menjaga penjarakan fizikal dalam usaha untuk membendung penularan wabak COVID-19.

Rodrigo Duterte sebelum ini turut mengumumkan usaha untuk membenarkan mereka yang melanggar kuarantin COVID-19 dihantar ke penjara. Selain itu, peserta himpunan keramaian pada ketika ini juga bakal dikenakan hukuman yang sama.

Sehingga kini, Filipina sudah menyuntik lebih 50 juta dos vaksin COVID-19 dan mensasarkan suntikan buat rakyatnya mencapai 70 juta dos menjelang akhir tahun ini.

Untuk pengetahuan, sebelum ini Presiden Filipina ini turut pernah memaklumkan kepada rakyat Filipina bahawa golongan yang enggan menerima vaksin COVID-19 bakal disuntik dengan vaksin babi.

Ikuti lebih lanjut kenyataan yang dibuat Rodrigo Duterte dalam usaha untuk memastikan kesemua rakyatnya menerima suntikan vaksin COVID-19.

Presiden Filipina Arah Polis Tembak Mati Mereka Yang Langgar Perintah ‘Lockdown’

Presiden Filipina Mahu Sumbat Rakyat Yang Enggan Vaksin COVID-19 Ke Dalam Penjara

Presiden Filipina Kepada Rakyatnya: Kalau Tolak Vaksin COVID-19, Saya Suntik Vaksin Babi


Mahu ‘Settle’ Tepi, Jho Low Pernah Tawar RM1.5 Bilion Kepada Kerajaan Malaysia

Ahli perniagaan buruan Low Taek Jho dilaporkan telah menawarkan sejumlah wang sebanyak RM1.5 bilion kepada kerajaan Malaysia bagi ‘membersihkan’ namanya atas dakwaan skandal 1Malaysia Development Berhad (1MDB).

The Edge melaporkan bahawa sumber tanpa nama mendedahkan kepada akhbar kewangan bahawa cadangan itu telah dirundingkan dengan Putrajaya oleh bekas peguam negara Tan Sri Apandi Ali. Ia bagaimanapun akhirnya ditolak oleh kerajaan.

Bagaimanapun, Apandi tidak menjawab soalan The Edge mengenai perkara tersebut.

Apandi dilantik sebagai peguam negara pada 2015 semasa Datuk Seri Najib Razak menjadi perdana menteri sebelum perkhidmatannya ditamatkan pada Jun 2018 berikutan kekalahan pilihan raya.

Beliau pada 2016 pernah memutuslan bahawa tiada kesalahan jenayah dilakukan oleh bekas perdana menteri Najib membabitkan 1MDB. Najib kemudiannya didapati bersalah pada 2020 atas tuduhan salah guna kuasa dan menyeleweng lebih RM42 juta daripada bekas anak syarikat 1MDB SRC International Sdn Bhd.

‘Most Wanted’, ketahui 4 warga Malaysia yang berada dalam senarai merah interpol. Rujuk pautan di bawah untuk membaca.

‘Most Wanted’, Ketahui 4 Warga Malaysia Yang Berada Dalam Senarai Merah INTERPOL


Mahu Tahu Bagaimana Rupa Rumah Masa Akan Datang? Ini Mungkin Jawapannya

Tanah adalah sumber yang terhad. Dengan pertambahan penduduk dunia, manusia memerlukan semakin banyak tanah untuk diduduki.

Sebagai penyelesaian, rumah pangsapuri dan kondominium dibina.

Akan tetapi, trend kondo bersaiz kecil rancak dibina oleh pemaju perumahan, dan trend ini sedang berlaku kini di Malaysia.

Kemungkinan besarnya, semakin ramai rakyat Malaysia memerlukan penyelesaian seperti rumah Graham Hill, pengasas Treehugger.com.

——————————————————-
Ikuti pelbagai kisah menarik di The Vocket.


Mahu Tampil Berbeza Jadi Sebab Fendymojo Pilih ‘Modified’ Bezza Sebagai Konten Di TikTok

Pada hari ini lambakan content creator di pelbagai media sosial menyebabkan industri tersebut seperti ‘tepu’, ramai yang membuat konten yang lebih kurang sama di antara satu sama lain.

Pembangun konten terkenal dengan modified Perodua Bezza ‘Hitam itu Premium’, Fendymojo berkongsi sebab mengapa beliau memilih untuk modifikasi keretanya sebagai konten utama.

“Oleh sebab semakin banyak konten-konten review makanan, percutian, prank dan masak-masak. Jadi makin ramai orang cuba tiru benda sama dan senang nak buat.

“Konten modified kereta sangat jarang nampak, oleh sebab itu saya pilih modified Perodua Bezza saya.

“Saya tak ada contoh dan rujukan. Jadi agak susah untuk saya cipta niche dan identiti sendiri,” kata Fendymojo dalam ciapan terbaharunya.

Kat Malaysia paling byk content review makn, holiday, prank, masak2. Benda ni terjadi sbb dah nampak byk contoh yg lain. Jadi senang nk buat.

Content modified kereta aku jarang sgt nampak. Itu yg aku sebat buat bezza. Takda contoh. Susah kena create niche & identity sendiri. https://t.co/sQSibuYcJg pic.twitter.com/7DxQC8X2Mm

— fendymojo (@fendymojoo) January 2, 2023

Pendapat Fendymojo itu turut dipersetujui oleh orang ramai, menurut mereka oleh kerana konten yang diperlihatkan oleh beliau berbeza daripada content creator lain, jadi mereka lebih mudah untuk diingati.

Menurut netizen, branding dan identiti beliau telah menyebabkan ramai akan teringatkan ‘Fendymojo’ sekiranya bersembang hal-hal mengenai modifikasi kereta, Perodua Bezza atau warna ‘hitam itu premium’.

Brother @fendymojoo hitam itu premium ni contoh terbaik guna kereta tempatan buat content. Takkan ada mat salleh buat content pasal Perodua sebab kat luar negara mana ada Perodua

Inila sebab kenapa kita Melayu perlu buat content bahasa Melayu, bukan asyik curang gaduh cerai je https://t.co/ttPlVMzCH5

Tq review tinted kete… dah g kedai tu, dapat special price sebut nama hang https://t.co/izdLmJhw8E

— fpl_lsasuke (@isasukeyell) January 3, 2023

Anak buah aku 6tahun kenal dia . “Ucu , ada tiktok kan ?”tengok lah fendymojo best tau ucu “hitam itu premium”

Aku doakan semoga kau terus buat content boleh mendidik kanak2 lak zaman sekarang ! ✨✨✨🙂 https://t.co/sUnmJALNjN

— 🇲🇾 A S I L A H S Y A H R A I N (@rain_aziz) January 3, 2023

disebabkan video Fendy & Akem modify Bezza, aku jadi terinspirasi untuk beli Bezza & modify sikit² 😆 https://t.co/2BS8ShJqgo

Ada juga mendakwa oleh kerana kerap melihat konten Fendymojo, mereka ‘teracun’ untuk menempah kereta Perodua Bezza, walaupun waiting list kereta sedan itu boleh mengambil selama 5 hingga 6 bulan.

Pada masa sama, ada juga mendapat diskaun selepas menyebut nama ‘Fendymojo’ apabila membeli barangan di kedai-kedai aksesori yang dicadangkan oleh pemillik ‘Bezza Premium’ tersebut.

Ciapan asal yang dikongsikan oleh akaun Twitter @rinmansor telah ‘membuka mata’ orang ramai bahawa terdapat banyak bidang-bidang lain yang masih segar untuk diterokai dan dijadikan konten dalam Bahasa Malaysia.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


7 Petugas Istana Negara Positif COVID-19

Seramai tujuh petugas Istana Negara disahkan positif COVID-19 menurut kenyataan Datuk Pengelola Bijaya Diraja, Datuk Ahmad Fadil Shamsuddin.

Kesemua mereka yang dikesan positif itu kini sedang menerima rawatan di Hospital Kuala Lumpur(HKL) dan dilaporkan berada dalam keadaan stabil.

Beliau bagaimanapun memberitahu Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Permaisuri Tunku Hajah Azizah Aminah Maimunah Iskandariah disahkan negatif selepas menjalani saringan kesihatan dan ujian pengesanan.

KDYMM Seri Paduka Baginda Yang di-Pertuan Agong dan KDYMM Seri Paduka Baginda Raja Permaisuri Agong telah menjalani proses saringan dan disahkan negatif #COVID19.

Lanjutan proses saringan ini, Seri Paduka Baginda berdua sedang jalani kuarantin diri selama 14 hari, mulai smlm.

— KKMPutrajaya (@KKMPutrajaya) March 26, 2020

Berita Harian turut melaporkan baginda dan permaisuri juga kini sedang menjalani proses kuarantin diri susulan daripada perkembangan terbaru itu.

Menurut Datuk Ahmad Fadil, Kementerian Kesihatan Malaysia sedang mengenal pasti punca jangkitan berkenaan dalam kalangan petugas istana.

Baca perkongsian lain kami mengenai perkembangan semasa COVID-19 di sini.

Perdana Menteri Umum PKP Dilanjutkan Sehingga 14 April

Risau Ketua Keluarga Silap Beli Barang Dapur, AEON Perkenalkan Servis ‘Personal Shopper’

Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP


Mahu Tampil Lebih Dekat Dengan Peminat, Airbnb Tawarkan Pengalaman Unik Bersama Bintang K-Pop

Ketika ini, kita terpaksa duduk di rumah bagi mengawal penularan wabak COVID-19. Pastinya ada daripada anda yang sudah berasa bosan, bukan?

Sebut sahaja Airbnb, anda pasti terbayang pelbagai penginapan yang menarik untuk anda ‘staycation’ dan bercuti. Sentiasa memberikan terbaik, Airbnb bakal hadir dengan beberapa ‘event’ secara atas talian dimana anda dapat merasai pengalaman berbeza dan menarik.

introducing inside k-pop—an online festival celebrating the world of korean pop music. first up is…

🥘 mukbang with joohoney and I.M. from @OfficialMonstaX🔗 https://t.co/By7cyjLfd0#몬스타엑스 #주헌 #아이엠 ❤ pic.twitter.com/BtQjev76vv

Bagi peminat K-Pop, ini adalah ‘event’ yang sesuai untuk anda menghilangkan rasa bosan di rumah. Terdapat pelbagai tawaran pengalaman bersama idol K-Pop seperti membuat gelang bersama The Boyz, masak makanan Korea bersama Cravity, belajar menari bersama Alexa dan banyak lagi.

Untuk pengetahuan anda, tiket untuk anda berpeluang merasai pengalaman berharga ini akan dijual pada 21 Januari 2021 dan acara ini hanya akan berlangsung selama seminggu. Anda boleh layari laman sesawang Airbnb untuk memilih acara yang anda mahukan.

Sementara itu, kami kongsikan drama Korea yang anda boleh tonton sepanjang PKP pada pautan di bawah ini.

Seram Dan Menakutkan, Ini Senarai Drama Korea Yang Mampu Buat Anda Tidak Tidur Malam

10 Drama Korea Terbaik Bertemakan ‘Time Travel’ Yang Wajib Anda Tonton

Inginkan Hiburan Sepanjang PKP? Ini 5 K-Drama Yang Boleh Buat Anda Ketawa Terbahak-Bahak


Mahu Tampung Kos Penyelenggaraan, View Point Wang Kelian Di Perlis Kini Dikenakan Bayaran Masuk

Perlis sering menjadi destinasi persinggahan orang ramai yang mahu ke Hatyai, Thailand. Sebenarnya, banyak destinasi menarik yang anda boleh diterokai di Perlis.

View Point Wang Kelian yang merupakan antara destinasi tumpuan pelancong untuk melihat keindahan panorama kehijauan hutan dan Tasik Timah Tasoh kini telah dikenakan bayaran masuk.

A post shared by K E T U A.A G A M A (@amey_deen)

A post shared by Perlis Indera Kayangan (@perlisissosmall)

Difahamkan, pengunjung View Point Wang Kelian dikenakan bayaran masuk sebanyak RM2 bagi menampung kos penyelenggaraan tempat terbabit oleh Jabatan Perhutanan Negeri Perlis.

Manakala kanak-kanak hanya dikenakan bayaran sebanyak RM1 dan percuma untuk pengunjung orang kurang upaya (OKU) serta kanak-kanak di bawah enam tahun. Pelancong asing pula dikenakan bayaran sebanyak RM5.


Mahu Tarik Pelancong Antarabangsa, Thailand Mansuhkan Ujian COVID-19 Ketika Ketibaan Mulai 1 Mei

Terbaharu, Thailand akan melonggarkan syarat kemasukan pelancong antarabangsa dengan membatalkan ujian RT-PCR ketika ketibaan untuk individu lengkap vaksinasi mulai 1 Mei 2022. Ini adalah usaha Thailand untuk meningkatkan ketibaan pelancong sekaligus memulihkan industri pelancongan selepas dilanda pandemik.

Menurut laporan, pelancong tidak lagi perlu membuat tempahan awal penginapan hotel satu malam bagi menjalani ujian RT-PCR ketika ketibaan. Jurucakap CCSA Dr Taweesin Visanuyothin berkata insurans perubatan turut dikurangkan daripada US$20,000 kepada US$10,000.

— The Nation Thailand (@Thenationth) April 22, 2022

Difahamkan, bagi pelancong tidak lengkap vaksinasi perlu mengemukakan ujian RT-PCR negatif untuk pengecualian kuarantin dan mereka yang gagal mempamerkan sijil vaksinasi akan dikenakan kuarantin lima hari di pusat kuarantin ditetapkan negeri.

Sebelum ini, pelancong antarabangsa sudah tidak perlu lagi menjalani ujian COVID-19 72 jam sebelum berlepas tetapi dikehendaki memohon ‘Thailand Pass’ bagi bukti vaksinasi dan insurans sejak 1 April yang lalu.

Buat anda yang mahu ke Thailand, kami kongsikan pantang larang sebelum anda ke sana. Klik sahaja pautan di bawah untuk ketahui lanjut.

8 ‘Pantang Larang’ Anda Perlu Tahu Sebelum Travel Ke Thailand

40 Tip Kembara Backpack Ke Hatyai Dan Songkhla Di Thailand

Nikmati Perjalanan Menakjubkan Ke Thailand Menaiki Keretapi Mewah Hanya Dengan RM12,000


Mahu Tarik Pelancong, Hotel Di Langkawi Tawar Diskaun Sehingga 70%

Tidak dapat dinafikan kesan daripada penularan wabak pandemik COVID-19, banyak industri terkesan terutama sekali industri pelancongan. Menjadi industri pertama dan terakhir akan pulih, industri pelancongan sekarang ‘terdesak’ perlukan pelancong untuk menaikkan ekonomi setempat.

Terbaharu, Persatuan Hotel Malaysia kini memberi tumpuan penuh kepada pelancong domestik bagi menggalakkan lagi industri pelancongan di Langkawi. Difahamkan, inisiatif yang bermula pada bulan Februari 2020 akan diteruskan sehingga keadaan kembali seperti sedia kala.

Bagi anda yang tidak tahu, 45 hotel di Langkawi di bawah naungan Persatuan Hotel Malaysia menawarkan diskaun sehingga 70% untuk anda. Menerusi hasil tinjauan kami, harga penginapan 3 bintang juga boleh didapati dengan harga bermula RM150.

Tunggu apa lagi? Bolehlah buat tempahan untuk bercuti ke Langkawi. Sebelum terlupa, pastikan anda jaga SOP ketika bercuti untuk pastikan anda tidak terjangkiti wabak COVID-19 ini.

Sementara itu, kami kongsikan beberapa artikel menarik untuk anda pada pautan di bawah ini.

Terkenal Disebabkan Filem 3 Idiots, Tasik Pangong Yang Cantik Kini ‘Musnah’ Akibat Sampah

7 Resort Dengan Kolam Renang Di Selangor Untuk Percutian Beramai-Ramai

Hanya Dari RM180 Sebilik Dan Kolam Renang Peribadi, Lelaki Ini Enjoy Sakan Bercuti Di Sini


Mahu Tarik Pelancong, Kerajaan Thailand Bekerjasama Dengan Tinder Anjur Percutian Cari Jodoh

Sejak tahun lalu, wabak pandemik COVID-19 telah merebak ke seluruh dunia dan memberikan kesan kepada setiap industri terutama sekali pelancongan.

Terbaharu, Kementerian Pelancongan Thailand telah bekerjasama dengan aplikasi mencari jodoh, Tinder untuk anjurkan percutian cari jodoh untuk mereka yang bujang.

Bagi menarik minat pelancong, percutian cari jodoh ini dianjurkan agar dapat merancakkan lagi ekonomi setempat dan pakej ini ditawarkan kepada penduduk setempat.

Pada 20 Disember 2020, beberapa peringkat percutian telah dirangka seperti menjelajah sepanjang sungai Chao Phraya di Bangkok. Selain itu, percutian pantai di Koh Khai di Phuket dan banyak lagi.

Menurut Gabenor TAT, Yuthasak Supasorn berkata pakej percutian ini memfokuskan pelancong tempatan yang lebih suka melakukan perjalanan secara sendiri untuk melancong di Thailand.

Walau bagaimanapun, tempahan pakej ini hanya tersedia kepada pelancong domestik. Untuk pengetahuan anda, pada hujung tahun lalu, Thailand telah lancarkan 60 dan 90 hari visa secara berperingkat kepada pelancong antarabangsa.

Jika pakej seperti ini diperkenalkan di Malaysia, adakah anda mengikuti pakej tersebut?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Sengaja Batuk Pada Pramugari, Wanita China Ini kena ‘Headlock’ Dengan Pramugara Thai Airways

Rayuan Ditolak, ‘MariCar Go-Kart’ Yang Terkenal Di Jepun Diarah Tutup Secara Rasmi

6 Lokasi Luar Negara Yang Anda Boleh Travel Dengan Bajet RM1500


Mahu Tarik Penduduk Berhijrah, Jepun Tawar Rumah Terbiar Secara Percuma

Fenomena rumah terbengkalai di kawasan luar bandar Jepun membuatkan kerajaan Jepun mengambil inisiatif dengan menawarkan rumah dengan harga yang murah dan ada juga ditawarkan secara percuma bagi memastikan kawasan perumahan yang kosong dihuni.

Jumlah rumah terbengkalai melebihi 8 juta dan kebiasaanya terletak di kawasan luar bandar Jepun, antaranya di Wakayama, Tokushima, Kagoshima dan Kochi dimana kadar kekosongan rumah adalah lebih 18%. Difahamkan, perkara ini berlaku disebabkan oleh perpindahan ke kawasan lain atau pun kematian penghuninya yang sudah lanjut usia.

Kerajaan Jepun menawarkan harga USD500 (~RM2,067) untuk sebuah rumah dan juga menawarkan insentif subsidi untuk renovasi rumah bagi menarik pembeli serta mengubahsuai menjadi tempat perniagaan baharu seperti restoran dan bengkel.

Inisiatif ini tidak hanya membantu pemilik lama yang bergelut untuk membayar cukai tetapi juga untuk mengurangkan jumlah bangunan terbengkalai yang mungkin runtuh atau menimbulkan risiko di masa depan. Mungkin ada dalam kalangan pembaca yang bercita-cita mahu berhijrah ke Jepun dan ini mungkin berita baik untuk anda.

Sebelum ini, rumah di Pulau Sicily, Itali dijual dengan harga serendah RM4.30 dan untuk ketahui lebih lanjut boleh klik pautan di bawah ini.

Rumah Di Pulau Sicily, Itali Ditawarkan Dengan Harga Serendah RM4.30

Ini Realiti Sebenar Rumah Di Pulau Sicily, Itali Yang Dijual Pada Harga RM4.30

Bandar Di Itali Ini Jual Rumah Pada Harga RM4.85 Sahaja


Mahu Tawarkan Keselesaan, 27 Cawangan MYDIN Sedia Untuk Dijadikan Pusat Vaksin COVID-19

Pasaraya tempatan yang terkenal di Malaysia, Mydin Mohamed Holdings Berhad (MYDIN) telah menawarkan rangkaian cawangannya untuk digunakan sebagai pusat vaksin COVID-19.

Di dalam satu kenyataan hari ini, MYDIN telah berkata, seluruh cawangannya boleh digunakan supaya dapat memastikan masyarakat mempunyai akses serta memberi kemudahan kepada penerima vaksin tersebut.

Menurut laporan New Straits Times yang memetik Pengarah Urusan MYDIN, Datuk Dr Ameer Ali Mydin, pihaknya telah bersedia untuk bekerjasama dengan Kementerian Kesihatan (KKM) bagi mengenal pasti lokasi yang sesuai sebagai pusat vaksin terbabit.

“Malaysia akan menerima vaksin Pfizer-BioNTech dan merancang untuk memulakan fasa pertama imunisasi pada akhir Februari 2021 namun begitu pada ketika ini populasi Malaysia dianggarkan hampir 33 juta orang jadi agak sukar untuk memastikan pusat vaksin mencukupi serta sesuai.

“MYDIN mempunyai 27 pasar raya besar di seluruh negara termasuklah di Sabah dan Sarawak dengan kawasan yang agak luas bagi memastikan keselesaan bakal penerima vaksin terbabit,” katanya dalam satu kenyataan, hari ini.

Beliau turut menjelaskan bahawa bantuan itu merupakan sumbangan syarikat tersebut bagi membantu petugas barisan hadapan yang telah berkorban nyawa serta tenaga dalam membendung penularan wabak COVID-19.

Di samping itu, MYDIN juga berharap rakyat tempatan dan pekerja asing memberi kerjasama kepada semua petugas kesihatan dengan mengambil vaksin ini apabila diminta berbuat demikian.

Baca perkongsian kami sebelum ini yang berjaya ‘trending’ melalui pautan di bawah.

Suami Sempat ‘Selfie’ Dengan Isteri Hamil 7 Bulan Sebelum Menolaknya Jatuh Dari Tebing Bukit

Pemandu Wanita Dakwa Diganggu Ketika ‘Roadblock’, Bukit Aman Gantung Tugas Dua Pegawai Polis

Bekas Pekerja Kongsi Budaya Kerja Tidak Sihat Sepanjang Di Tesla


Mahu Tawarkan Kualiti Kamera Lebih Baik, Samsung Dijangka Perkenalkan Sensor 200-Megapixel

Jika sebelum ini Samsung pernah melancarkan sensor 108-megapixel yang ditawarkan pada beberapa telefon pintar keluaran mereka serta beberapa jenama lain, nampaknya jenama ini masih belum berpuas hati dan sedia menawarkan sensor kamera yang lebih besar iaitu 200-megapixel.

Berdasarkan ura-ura, sensor 200-megapixel antara yang bakal diperkenalkan dan ditawarkan pada model telefon pintar keluaran tahun ini.

Samsung ISOCELL will launch many innovative sensors in 2021.200MP is coming soon.

— Ice universe (@UniverseIce) January 9, 2021

Tidak hanya menawarkan sensor yang besar semata-mata, Samsung juga dijangka bakal menawarkan teknologi yang memfokuskan kepada rakaman serta beberapa inovasi lain dalam membolehkan para pengguna mendapatkan imej yang terbaik pada setiap foto yang diambil.

Setakat ini, berita ini masih lagi dalam ura-ura. Pastinya agak menarik untuk menyaksikan model manakah yang bakal menjadi model pertama dengan sensor besar ini. Sudah pastinya kualiti sensor ini antara yang dinantikan ramai.

Menerusi model Samsung Galaxy S21 yang bakal dilancarkan tidak lama lagi, Samsung dikatakan tidak lagi menawarkan pengecas bersama telefon pintar.

Baru Sahaja Perli Apple, Samsung Mungkin Tidak Tawarkan ‘Charger’ Pada Galaxy S21

Samsung Galaxy Note 20 Ultra, ‘Raja’ Telefon Pintar Android Bagi Tahun 2020


Mahu Terus Kekal Beroperasi, Kilang Di Kedah Ini ‘Menyamar’ Sebagai Pengeluar Pelitup Muka

Kesemua kilang yang berkepentingan termasuk kilang pengeluaran produk pencegahan COVID-19 dibenarkan beroperasi sepanjang tempoh Perintah Kawalan Pergerakan (PKP) dengan syarat, kilang tersebut mestilah memiliki surat kebenaran daripada pihak Kementerian Perdagangan Antarabangsa dan Industri (MITI).

Akan tetapi, lain pula kisahnya di Sungai Petani, Kedah di mana terdapat beberapa buah kilang yang bukan sahaja melanggar prosedur operasi standard (SOP) PKP kerana beroperasi secara haram, malah menjadi lokasi punca berlakunya peningkatan kes jangkitan COVID-19 tempatan.

Ketua Polis Daerah Kuala Muda, Asisten Komisioner Adzli Abu Shah berkata, menerusi operasi pemantauan yang dilakukan, pihaknya juga berjaya mengesan bahawa ada kilang pengeluar baju renang yang telah menyalahguna surat kebenaran MITI untuk beroperasi sepanjang tempoh PKP.

“Mereka menunjukkan surat MITI dan dibenarkan beroperasi kononnya kilang berkenaan merupakan pengeluar pelitup muka, barang keperluan yang sangat diperlukan ketika ini.

“Namun setelah diperiksa, pihak kita mendapati bahawa mereka sebenarnya adalah kilang yang menghasilkan pakaian renang,” katanya ketika ditemui wartawan Harian Metro.

Adzli turut menambah bahawa ada juga kilang pengeluar arang kayu dan bahan kitar semula logam yang masih lagi berdegil untuk beroperasi walaupun industri berkenaan pelu ditutup ketika ini.

Sejak 1 Jun lalu, Adzli juga mengatakan bahawa pihaknya sudah memeriksa hampir 43 buah kilang dan 10 kilang daripada junlah tersebut telah dikenakan kompaun atas kesalahan melanggar SOP PKP melibatkan sektor perindustrian.

Beliau juga memberitahu jumlah terkini semua kompaun yang dikeluarkan hampir mencecah RM1 juta dan mengingatkan kepada semua pihak supaya terus mematuhi arahan SOP bagi mengekang penularan wabak COVID-19.

Surat MITI perlu miliki kod QR. Baca lebih lanjut menerusi pautan di bawah.

Mahu Elakkan Pemalsuan Dan Sah Tulen, Surat Miti Perlu Miliki Kod QR

‘Seperti Bawa Ayam’, Pemandu Lori Bawa Pekerja Positif COVID-19 Ditahan Polis

PKP 3.0 Buat Malaysia Rugi RM1 Bilion Sehari, Kata Muhyiddin


Mahu Tingkatkan Antibodi Melawan Varian Beta, Pfizer-BioNTech Mohon Kelulusan Bagi Suntikan Ketiga

Sejak pandemik menyerang dunia, dapat dilihat wabak COVID-19 telah memberi kesan kepada orang ramai sehingga mengakibatkan maut kepada 4 juta individu seluruh dunia.

Wabak ini dilaporkan turut bermutasi kepada varian yang lebih kuat sehingga menyebabkan wabak ini mudah tersebar serta memberi kesan yang lebih serius kepada orang ramai.

Sebagai usaha untuk melawan strain coronavirus asal dan varian Beta yang pertama kali dijumpai di Afrika Selatan, Pfizer dan BioNTech mengumumkan mereka bakal meminta kebenaran perundangan dalam menawarkan dos ketiga vaksin COVID-19.

Difahamkan, data awal daripada ujian yang dijalankan membuktikan dos ketiga ini mampu meningkatkan antibodi lima hingga sepuluh kali lebih tinggi terhadap varian Beta. Selain itu, pengambilan dos ketiga turut menunjukkan prestasi yang baik terhadap varian Delta yang sudah menjadi ancaman besar kepada dunia ketika ini.

Syarikat ini turut mendakwa penurunan keberkesanan seperti yang dilihat di Israel selepas enam bulan membuatkan mereka sedia menawarkan dos ketiga 6 hingga 12 bulan selepas vaksinasi penuh dalam melawan varian terbaru.

Pihak EU baru-baru ini turut membidas dakwaan penerima suntikan AstraZeneca di Malaysia tidak dibenarkan memasuki Eropah selepas tular laporan daripada Code Blue minggu sebelumnya.

EU Bidas Dakwaan Penerima Suntikan AstraZeneca Di Malaysia Tidak Dibenarkan Masuk Eropah

Dengan Kehadiran COVID-19 Varian Delta, Ramalan Bill Gates Pada December 2020 Didakwa Benar


7 Pick Up Line Yang Dijamin Membuat Pasangan Anda Cair Dan Sentiasa Merindui Anda

‘Opera Van Java’ merupakan program berkonsepkan komedi yang disiarkan di stesen televisyen Indonesia, ‘Trans7’.

Dalam salah sebuah episod yang ditayangkan, Raja Gombal (Andre OVJ) dan Ratu Gombal (Jessica Iskandar) bertukar-tukar ayat cinta atau lebih tepat sekali, pick up line antara satu sama lain.

Lucu sungguh ayat-ayat yang digunakan sehinggakan kami semua di The Vocket, ketawa besar.

Berikut adalah 7 pick up line pilihan kami (#4 paling kami gemari).

—
#1 – Pantun Empat Kerat
—

Kelmarin hari Selasa,
Aku membeli kelana,

Kata orang kamu itu biasa,
Tapi buat aku kamu itu sempurna!

—
#2 – Dialog
—

Lelaki: Aku mahu bilang terima kasih sama kamu.

Lelaki: Gara-gara kamu ngajarin aku. Kelmarin result aku dapat 9.

Lelaki: Mata pelajaran… ‘Mencintai kamu!’

—
#3 – Dialog
—

Perempuan: Tahu tak, aku sampai sekarang masih belum bisa membaca.

Lelaki: Aduh, kesian sekali kamu. Baca apa?

Perempuan: Baca isi hati kamu…

—
#4 – Dialog
—

Perempuan: Pilih yang kiri atau yang kanan? (sambil tunjukkan kedua-dua belah tangan yang digenggam)

Perempuan: Kenapa tak pilih dua-dua saja, ini juga milik kamu kan (sambil tunjukkan tangan belah kiri)

—
#5 – Dialog
—

Perempuan: Kamu lebih suka mocha atau kopi?

Lelaki: Wah… dua-duanya saya suka ni. Hmm… Aku pilih kopi aja.

Lelaki: Kupinang (sebut ‘kopinang’) kau dengan Bismillah!

—
#6 – Dialog
—

Lelaki: Aku takut kehilangan kamu!

—
#7 – Dialog
—

Lelaki: Mulai sekarang aku tak mahu main wayang lagi

Perempuan: Jadi, sekarang mahu jadi apa?

Lelaki: Supaya setiap saat aku bisa menanam cinta di hati kamu!

—

Jom kita saksikan klip video penuh rancangan ini.


Mahu Tingkatkan Ekonomi, Rakyat Thailand Bakal Dibenarkan Tanam Ganja Tanpa Had

Sebut mengenai ganja, pasti ramai yang mempunyai pelbagai persepsi mengenai tumbuhan ini sama ada secara positif atau sebaliknya. Pengambilan secara terlarang sehingga menyebabkan khayal antara yang membuatkan orang ramai menolak tumbuhan ini dikomersialkan secara meluas.

Dalam pada itu, lain ceritanya dengan Thailand di mana negara ini bakal membenarkan rakyatnya menanam pokok ganja tanpa had di rumah susulan tumbuhan ini yang dikeluarkan daripada senarai narkotik terlarang pada 9 Jun ini.

Menerusi laporan daripada Bangkok Post, rakyat Thailand yang berminat untuk menanam tumbuhan ini perlu mendaftar dengan organisasi pentadbiran wilayah atau melalui aplikasi mudah alih yang dibangun dan dikendalikan oleh Pentadbiran Makanan dan Dadah (FDA) negara itu.

Difahamkan langkah ini dilakukan dalam meningkatkan pengeluaran ganja bagi tujuan kesihatan dan perubatan manakala untuk tujuan rekreasi masih lagi diharamkan.

Selain itu, pihak berkuasa juga memberi amaran bahawa ekstrak ganja yang mengandungi lebih daripada 0.2 peratus tetrahydrocannabinol (THC) masih diharamkan di bawah undang-undang dadah negara serta disenaraikan di bawah narkotik kategori lima.

Sementara itu, pihak JSP Pharmaceutical Manufacturing (Thailand) sedang berunding dalam memastikan harga ganja dan hemp dalam negara berkenaan dikekalkan pada harga yang berpatutan dalam pasaran bagi menghalang syarikat besar mendapatkan tanaman ini dalam skala yang banyak.

Tular pada minggu ini apabila seorang pemandu tempatan yang mengaku ‘Imam Mahdi’ didakwa menjadi punca kemalangan selepas mengambil bahan terlarang.

Mengaku ‘Imam Mahdi’, Pemandu Myvi Jadi Punca Kemalangan Disyaki Ambil Bahan Terlarang

Pawang Dakwa Dapat Lihat Dan Lukis Individu Sihir Ustaz Kazim Undang Perdebatan Netizen


Mahu Tingkatkan Imuniti Rakyat, Kerajaan Setuju Laksanakan Pemberian Dos Ketiga Vaksin COVID-19

Seperti yang ramai sedia maklum, negara kita sebelum ini telah memilih untuk melaksanakan program vaksinasi kepada para rakyat dalam usaha untuk membendung penularan wabak COVID-19.

Program yang memerlukan orang ramai yang layak mendapatkan dua dos suntikan vaksin ini dilihat semakin berjaya selepas data menunjukkan penurunan kes serta kurang komplikasi buat mereka yang sudah menerima vaksin.

Terbaharu, sebagai usaha untuk imuniti, pihak kerajaan telah bersetuju untuk melaksaan pemberian dos ketiga vaksin COVID-19.

TERKINI: Kerajaan bersetuju pelaksanaan pemberian dos ketiga vaksin COVID-19

Keutamaan pada kumpulan berisiko tinggi terlebih dahulu seperti anggota barisan hadapan kesihatan, pesakit kurang daya tahan imun (immunocompromised), warga tua dengan komorbiditi

-PM, DS Ismail Sabri- pic.twitter.com/ihs3fwo3DE

— MYSumber (@mysumber) September 19, 2021

Berdasarkan kenyataan yang dikeluarkan, penawaran dos ketiga vaksin ini disasarkan buat kumpulan berisiko tinggi terlebih dahulu seperti anggota barisan hadapan, pesakit kurang daya tahan imun serta warga tua dengan komorbiditi. Pemberian vaksin ini bakal dimulakan selepas Malaysia mencapai 80% individu dewasa yang menerima dua dos suntikan vaksin.

Difahamkan pemberian dos ketiga ini diberikan dalam meningkatkan imuniti yang mungkin menurun dalam tempoh tertentu selepas pemberian dos kedua sebelum ini. Setakat ini, masih belum dimaklumkan bilakah tarikh program vaksinasi suntikan dos ketiga vaksin COVID-19 ini bakal ditawarkan secara rasmi.

Tular pada hari ini apabila atlet renang, Pandelela berkongsi sikap sebenar KJ selepas tular isu lawatan beliau di hospital

Tular Gambar Buat Lawatan Mengejut Di Hospital, Pandelela Dedahkan Sikap Sebenar KJ

‘Assalamualaikum’ – Respon Pantas KJ Terhadap Video Tular Selepas Sah Pegang Jawatan Menteri Kesihatan


Mahu Tingkatkan Imuniti Terhadap COVID-19, Israel Uji Penawaran Dos Vaksin Keempat Bermula Hari Ini

Mulai menyerang dunia pada akhir tahun 2019, siapa sangka pandemik ini nampaknya terus berlarutan sehingga tahun 2022. Lebih parah, wabak ini disahkan mampu bermutasi dengan melahirkan varian-varian terbaru yang lebih bahaya dan mudah merebak.

Kehadiran varian Omicron serta kesan vaksin yang semakin berkurang dalam badan turut mendesak beberapa negara untuk menawarkan dos penggalak buat rakyatnya. Malaysia juga tidak terlepas dengan menawarkannya seawal November lalu.

Menurut New York Times, Israel pula telah muncul sebagai negara pertama dunia yang menawarkan dos ketiga buat rakyatnya pada tahun lalu diikuti dengan dos keempat yang bermula pada hari ini.

Difahamkan ujian pemberian dos keempat ini diberikan kepada individu yang berisiko tinggi dan berusia lebih 60 tahun sebelum ditawarkan secara meluas sekiranya berjaya. Ujian ini turut dibuat bagi mengetahui sekiranya dos keempat mampu meningkatkan kemampuan tubuh menentang COVID-19 atau sebaliknya.

Sementara itu, KKM pada hari lalu turut memaklumkan sedang mengkaji keperluan mendapatkan dos keempat berikutan ancaman penularan varian Omicron.

Selain itu, pengambilan vaksin Sinovac bersama dos penggalak Pfizer didakwa kurang berkesan melawan varian Omicron.

Pakar Dakwa Vaksin Sinovac Dengan Dos Penggalak Pfizer Kurang Berkesan Melawan Omicron

Angkara Trend ‘Nasi Paku’, Seorang Kanak-Kanak Terpaksa Jalani Pembedahan Kecemasan


Mahu Tingkatkan Keupayaan TUDM, Malaysia Bakal Beli 33 Pesawat Tempur Milik Kuwait

Malaysia dilaporkan mahu membeli sekumpulan pesawat pejuang Boeing F/A-18 Hornet milik Tentera Udara Kuwait. Memetik laporan Defence News, timbalan menteri pertahanan, Dato’ Seri Ikmal Hisham Abdul Aziz berkata semasa sesi soal jawab di parlimen bahawa negara ini sedang berusaha untuk menambah iventori Tentera Udara Diraja Malaysia (TUDM) bagi meningkatkan keupayaan ketenteraan Malaysia.

Menurutnya, 33 pesawat pejuang milik Kuwait tersebut masih berada dalam keadaan baik dengan waktu penerbangan yang masih rendah berbanding pesawat Hornet TUDM sedia ada. Tambahnya lagi, kerajaan merancang untuk mengendalikan pesawat jenis itu sehingga 2035. Kuwait dilaporkan bakal menghentikan penggunaan F/A-18C/D dan bakal beroperasi dengan pesawat baharu F/A-18E/F (Super Hornet) yang lebih moden yang kini dalam proses penghantaran oleh syarikat Boeing dari Amerika Syarikat.

Bagaimanapun, perbincangan mengenai jual beli pesawat ini masih belum dimulakan oleh kedua-dua negara, “Jika inisiatif ini berjaya direalisasikan, sudah pasti akan meningkatkan tahap kesiagaan dan keupayaan TUDM menjaga ruang angkasa negara,” katanya menjawab soalan tambahan Senator Dato’ Zaiedi Suhaili di Dewan Negara.

Memetik laporan media tempatan, TUDM turut merancang untuk meningkatkan keupayaan pesawat tempur F/A-18D. Program ini dijangka bakal bermula pada tahun 2022 bagi memastikan kegunaan pesawat tersebut kekal relavan.

Tambah Defence News, dengan perolehan pesawat pejuang Kuwait, TUDM mampu untuk meningkatkan inventori sedia ada. Bagaimanapun, ia berkemungkinan perlu memperbaharui pesawat tempur Kuwait untuk membawanya sejajar dengan armada sedia ada.

Angkatan Tentera Malaysia (ATM) dikatakan turun bantu mangsa banjir tanpa mendapat ‘arahan’ dari pihak atasan. Untuk bacaan lanjut, klik pautan di bawah.

Angkatan Tentera Malaysia Turun Bantu Mangsa Banjir Tanpa ‘Restu’ Pihak Atasan

Hebatnya Angkatan Tentera Malaysia Yang Cuba Disembunyikan Oleh Hollywood Daripada Kita

Angkatan Tentera Malaysia ‘Sedia Tempur’ Ugutan Konsulat Kedutaan Korea Utara


Mahu Tunai Janji Ibu, Khabib Nurmagomedov Umum Bersara Daripada UFC

Sekiranya anda mengikuti perkembangan Ultimate Fighting Club (UFC) pastinya anda cukup kenal dengan Khabib Nurmagomedov. Berjaya mengalahkan Conor Mcgregor serta lantang dalam menyuarakan cintanya terhadap agama Islam antara yang membuatkan beliau menjadi idola kepada orang ramai.

Menerusi perlawanan UFC 254 yang baru sahaja berlangsung, Khabib Nurmagomedov telah berjaya mengalahkan lawannya, Justin Gaethje sekaligus melebarkan rekod tanpa kalah beliau kepada 29-0.

Meskipun kemenangan beliau mungkin dijangka ramai, pengumuman beliau sejurus selepas tamat perlawanan telah mengejutkan pelbagai pihak apabila Khabib mengumumkan untuk bersara daripada UFC secara rasmi.

Lebih menyayat hati ramai, beliau maklumkan persaraan daripada dunia UFC sudah dibincangkan bersama ibunya dimana ibunya tidak mahu beliau berlawan lagi tanpa ayahnya disisi. Beliau turut berjanji perlawanan menentang Justin Gaethje ini akan menjadi perlawanan terakhirnya.

Wow Khabib Nurmadomegov put Justin Gaethje to sleep with the triangle choke (via @espnmma) pic.twitter.com/giXjiFWN1y

Difahamkan ketiadaan ayahnya iaitu Abdulmanap Nurmagomedov yang juga merupakan jurulatih serta banyak membimbing beliau dalam dunia UFC antara sebab utama beliau memilih untuk bersara.

Persaraan Khabib Nurmagomedov dalam dunia UFC sekaligus meletakkan beliau sebagai antara yang terbaik dalam sejarah UFC selepas berjaya merekodkan 29 perlawanan tanpa kalah. Tahniah diucapkan buat Khabib Nurmagomedov!

This one was for Abdulmanap Nurmagomedov 🏆 pic.twitter.com/ZZdywrlE5e

Pihak UFC juga turut berkongsi tribute buat ayah Khabib yang baru sahaja meninggal dunia sebagai individu yang banyak berjasa dalam dunia UFC. Tahniah diucapkan buat Khabib Nurmagomedov atas pencapaian yang sangat membanggakan.

Pada minggu lalu Cristiano Ronaldo mengatakan beliau sangat yakin Khabib akan menang perlawanan terakhirnya menentang Justin Gaethje jika diizinkan Allah.

Cristiano Ronaldo Yakin ‘Saudaranya’ Khabib Akan Menang Jika Diizinkan Allah

Berhenti Kelahi Seketika, Conor McGregor Ucap Takziah Buat Bapa Khabib

Khabib Setuju ‘Rematch’ Dengan McGregor Jika UFC Sanggup Penuhi Satu Syarat


Mahu Tunai Nazar, Wanita Ini Sanggup Potong Lidah Selepas Parti Sokongan Menang Pilihan Raya

Setiap kali pilihan raya, pastinya orang ramai dapat lihat pelbagai nazar yang disebutkan ahli politik dalam usaha untuk meraih undi para rakyat. Situasi ini bukan sahaja berlaku kepada ahli politik, malah turut belaku kepada penyokong fanatik sesuatu parti.

Dalam pada itu, seorang wanita yang merupakan warga Tamil Nadu, India memilih cara yang ekstrem dengan bernazar untuk memotong lidahnya sendiri sekiranya parti Dravida Munnetra Kazhagam (DMK) menang. ‘Nasib’ menyebelahi dirinya apabila parti DMK dipilih oleh rakyat.

Dilaporkan wanita yang bernama Vanithaa ini nampaknya tidak menunggu lama dan berdalih dengan nazar yang dibuat serta terus ke sebuah kuil dan memotong lidahnya.

Difahamkan beliau berniat untuk menyerahkan lidahnya kepada pihak kuil walau bagaimanapun permohonan beliau terpaksa ditolak angkara sekatan COVID-19 membuatkan beliau memilih untuk meninggalkan lidah beliau di luar pintu kuil. Menurut India Times, Vanithaa terpaksa dibawa ke hospital sejurus selepas memotong lidah akibat pengsan.

Untuk pengetahuan, kemenangan DMK dalam pilihan raya yang berlangsung baru-baru ini merupakan kemenangan pertama DMK selepas 10 tahun sebagai pembangkang.

Tular pada minggu ini apabila pelawak Lan Pet Pet sekali lagi terlibat dengan pergadungan selepas merangkul leher dan memukul penghantar makanan.

Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan

Selamba Lompat Atas Kereta BMW, Kesabaran Dr Sheikh Muszaphar Mengasuh Anaknya Dipuji Netizen


Mahu Tunjuk Handal Dengan ‘Kereta Pinjam’, Pasangan Pengantin Hancurkan Lamborghini Rakannya

Sebagai pengantin baru, semestinya pada hari persandingan itu merupakan salah satu hari paling bermakna buat mereka. Namun lain pula ceritanya berlaku pada pasangan pengantin baru di England apabila mereka berdua terpaksa bermalam di hospital selepas terlibat dalam satu kemalangan.

Memetik laporan Daily Mail, Ali Zaman dan pasangannya telah memandu supercar milik salah seorang tetamu selepas majlis perkahwinan mereka berlangsung pada 15 Februari 2020 lalu.

Semasa berada di satu persimpangan isyarat di Bradford, West Yorkshire, Ali Zaman berjumpa dengan seorang pemandu lain dan telah berlumba bersamanya. Walaubagaimanapun, nasib tidak menyebelahi pasangan pengantin baru ini apabila mereka berlanggar dengan kenderaan yang mereka sedang berlumba.

Kemalangan tersebut telah mengakibatkan model Lamborghini Huracan milik rakannya yang berharga sekitar £200,000 (RM1.11 juta itu) hancur lalu rentung terbakar. Ali Zaman serta isterinya ketika waktu itu bernasib baik kerana cuma mengalami kecederaan ringan sahaja, manakala pemandu kereta yang lain mengalami kecederaan pada bahagian mata sehingga perlu mendapatkan jahitan.

Pihak mahkamah Bradford Crown mendengar kes Ali Zaman di mana dia telah memandu kereta Lamborghini Huracan berwarna hijau tanpa pengetahuan rakannya. Ali Zaman didapati telah mengambil kunci kereta tersebut di dalam poket kot milik rakannya yang diletakkan di luar dewan perkahwinan.

Apabila rakannya mahu meninggalkan majlis perkahwinan tersebut, dia mendapati kunci kereta tidak ada di dalam kotnya dan dia terus cuba menghubungi Ali Zaman.

Polisi insurans pada supercar itu membenarkan sesiapa sahaja yang mempunyai kebenaran dan berumur lebih dari 30 tahun untuk memandu kenderaan itu. Menurut pencatat Richard Wright QC berkata, Ali Zaman yang ketika itu hanya baru berusia 25 tahun, ‘tidak memenuhi mana-mana kriteria itu’, dan lebih buruk lagi kereta tersebut tidak mempunyai insurans pihak ketiga.

Pihak mahkamah menjatuhkan hukuman pada Ali Zaman dengan hukuman perintah komuniti 18 bulan, dengan syarat menyelesaikan 180 jam kerja tanpa gaji dalam komuniti, hilang kelayakan memandu selama setahun, dan diarah membayar ganti rugi kepada mangsa.

Di Indonesia pula baru-baru ini tular dengan kehadiran sekumpulan ‘raksasa’ mengiringi pengantin bagi memeriahkan acara perkahwinan mereka. Baca lebih lanjut melalui pautan di bawah.

‘Macam Majlis Kahwin Lucifer’ – Kostum Raksasa Dan Bom Asap Iringi Pengantin Baru Di Indonesia

Pasangan Dari Filipina Ini Guna Konsep ‘Money Heist’ Sebagai Tema Pra Perkahwinan

Majlis Perkahwinan Anak Perempuan El Chapo Dikawal Ketat, Dihadiri Oleh Tetamu Paling ‘Wanted’ Di Dunia


Mahu Untung Mudah, Lelaki Singapura Ini Dikecam Jual ‘Face Mask’ RM3 Sekeping

Penularan wabak coronavirus masih lagi menjadi kebimbangan ramai orang di seluruh dunia. Disebabkan wabak ini, boleh dikatakan topeng muka habis dijual di kebanyakan tempat.

Terbaharu, seorang pengguna Facebook Alexie Tan berkongsi di Facebook miliknya tentang kegiatan seorang lelaki menjual topeng muka secara haram di Singapura. Menerusi perkongsian tersebut, lelaki itu menjual face mask secara car boot dan dapat dilihat stok yang banyak dalam bonet kereta lelaki itu.

Tidak diketahui beliau mendapatkan stok tersebut dimana. Difahamkan bahawa topeng muka tersebut dijual dengan harga $40 (~RM119.30) sekotak dan $1 (~RM3)  sekeping.

Menurut beliau, sepatutnya kemudahan pembelian topeng muka ini dapat dibeli oleh mereka yang lebih memerlukannya. Perkongsian tersebut pelbagai reaksi netizen dan ada yang tidak bersetuju dengan cara lelaki tersebut menjual topeng muka seperti itu.

heard that theyll only supply hand sanitizers to hospitals now

— my heart belongs to rosé (@jovannn_) February 10, 2020

Penting untuk anda mengambil langkah berjaga-jaga sekarang dan menjaga kebersihan diri untuk mengelakkan dijangkiti virus. Apa kata baca artikel berkaitan coronavirus pada pautan di bawah ini.

3 Cara Lindungi Diri Daripada Wabak Coronavirus Anda Wajib Tahu

Dihantui Ketakutan, Rakyat Singapura Mula Lakukan ‘Panic Buying’ Hadapi Coronavirus

2 Hari Ubah Suai Bangunan Lama, Hospital Coronavirus Di China Siap Sedia Beroperasi


Mahu Utamakan Golongan ‘Kayangan’, Wanita Ini Maut Selepas Tangki Oksigen Dirampas Polis

Zalim dan tidak berperikemanusiaan, itulah yang boleh diungkap buat kejadian yang menimpa seorang wanita di India ini selepas tangki oksigen beliau untuk merawat COVID-19 dirampas polis untuk diberikan kepada golongan kenamaan sehingga menyebabkan beliau meninggal dunia di tempat kejadian.

Menurut anaknya yang berusia 17 tahun, beliau pada ketika itu sedang menjaga ibunya yang kritikal berikutan COVID-19. Di saat ibunya sedang sakit, muncul beberapa anggota polis yang memasuki wad serta merampas silinder oksigen yang digunakan ibunya.

This is a really heart breaking video.A man is begging in front of policeman not to take a Oxygen cylinder he has arranged for his mom in Agra, UP.

This is a total inhumane act by the police.

Is this how you should treat your fellow citizens Mr Yogi ? pic.twitter.com/Z4qTqsl5rY

Berdasarkan video yang dikongsikan, dapat dilihat remaja berkenaan menangis dan merayu kepada pihak polis agar tangki oksigen berkenaan dikembalikan walau bagaimanapun permintaan beliau ditolak.

Remaja yang bernama Ansh Goyal ini memaklumkan kepada Times of India di mana beliau sudah berjanji kepada keluarganya untuk membawa pulang ibunya dalam keadaan selamat. Namun sebaliknya berlaku di mana beliau terpaksa memberi CPR beberapa kali untuk menyelamatkan nyawa ibunya namun tetap gagal sehingga menyebabkan kematian.

Jawapan yang diberikan nyata berbeza dengan maklum balas daripada pihak polis yang memaklumkan mereka wad untuk mengambil tangki oksigen yang sudah pun kosong sekaligus mengesahkan tiada rampasan tangki oksigen yang berlaku. Pihak polis juga turut mendakwa video yang dikongsikan sekadar mengelirukan orang ramai.

Berikutan insiden yang berlaku, Ketua Pengarah Polis Tambahan (ADG) Rajiv Krishna memaklumkan tindakan yang serius bakal diambil kepada pihak polis berkenaan jika disahkan bersalah.

Terbaharu, syarikat Berjaya memaklumkan sedia menawarkan rumah mampu milik buat golongan B40 dengan pembiayaan sehingga 60 tahun.

Mahu Bantu Golongan B40, Berjaya Sedia Tawarkan Rumah Mampu Milik Dengan Pembiayaan 60 Tahun

Bukan Sahaja Kereta Yang Banyak, Jumlah Selipar Bakal Diperiksa Polis Sewaktu Sambutan Aidilfitri

Netizen Dakwa ‘Abang Burger’ Sebenarnya Hidup Mewah, Pernah Disaman Langgar SOP Sebelum Ini


Mahu Yakinkan Rakyat, Lim Guan Eng Cadang Ahli Parlimen Jadi Orang Pertama Terima Vaksin

Lim Guan Eng, Ahli Parlimen Bagan mencadangkan agar ahli politik diberi keutamaan untuk menerima vaksin COVID-19 bagi menyakinkan rakyat Malaysia bahawa ia selamat untuk digunakan.

Perkara itu disahkan sendiri oleh Khairy Jamaluddin, Ahli Parlimen Rembau yang juga merangkap Menteri Tenaga, Sains, Teknologi, Alam Sekitar dan Perubahan Iklim di laman Twitter milik beliau.

“YB @guanenglim memberi cadangan yang baik agar Ahli Parlimen mendapat vaksin terlebih dahulu untuk memberi keyakinan kepada masyarakat bahawa vaksin COVID-19 selamat. Kami akan mempertimbangkan cadangan ini,” katanya.

Dia menambah bahawa terdapat dua sekolah pemikiran yang terjadi di kalangan masyarakat Malaysia. Pertama adalah kumpulan yang ragu-ragu dengan keselamatan vaksin, mereka mahu ahli politik menjadi kumpulan pertama yang menerima vaksin, “Sekiranya tidak ada masalah, mereka akan menerimanya.”

YB @guanenglim made a good suggestion that MPs get vaccinated first to give confidence to the people that the COVID-19 vaccines are safe. We will consider this proposal. There are two schools of thought. /1 pic.twitter.com/UTeNUGebjd

— Khairy Jamaluddin 🇲🇾🌺 (@Khairykj) December 17, 2020

Bagi kumpulan kedua pula yang yakin dengan keselamatan vaksin, mereka mahu ahli politik jadi kumpulan terakhir yang menerima vaksin dan memberi keutamaan kepada kumpulan yang memerlukan – seperti kumpulan barisan hadapan, warga emas atau mereka yang berisiko tinggi.

“Jawatankuasa Vax yang saya pimpin bersama dengan @DrAdhamBaba akan membuat cadangan mengenai kumpulan yang akan diutamakan untuk vaksin berdasarkan penilaian risiko,” katanya di akhir ciapan.

Terdahulu, terdapat perdebatan yang terjadi mengenai keselamatan vaksin. Sebahagian rakyat Malaysia difahamkan tidak yakin dengan keselamatan vaksin, manakala yang lain pula mahu ia disahkan status halalnya.

Kerajaan Negeri Kelantan pula dalam satu kenyataan di Sinar Harian mahu kerajaan Persekutuan melakukan kajian terperinci ke atas status penggunaan vaksin COVID-19 supaya ia menepati syarak dalam Islam serta tidak dipolemikkan oleh mana-mana pihak.

Hari ini dapat saya sampaikan bahwa vaksin Covid-19 untuk seluruh warga masyarakat adalah GRATIS. Dan saya akan menjadi yang pertama menerima vaksin.

Tidak ada alasan masyarakat tidak mendapatkan atau meragukan keamanan vaksin. pic.twitter.com/BnSbbkq3Zj

— Joko Widodo (@jokowi) December 16, 2020

Bagaimanapun, cadangan yang diutarakan oleh Lim Guang Eng ini mendapat reaksi positif dari rakyat Malaysia. Ada yang meminta untuk disiarkan secara langsung acara ahli parlimen disuntik dengan vaksin COVID-19.

“Saya fikir, Ahli Parlimen/ADUN harus diberi vaksin terlebih dahulu kerana mereka selalu bertemu orang. Ini dapat membantu melindungi mereka dan mengurangkan risiko penyebaran virus,” tulis Zul Aziz Abdullah di laman Twitter.

Untuk rekod, Presiden Republik Indonesia, Joko Widodo turut melakukan perkara yang sama. Dalam ciapannya di lama Twitter, dia yang dikenali sebagai Jokowi berkata bahawa dia akan menjadi individu pertama yang akan menerima vaksin.

Pengumuman Jokowi itu dibuat bagi membendung penyebaran maklumat salah dan berita palsu mengenai COVID-19. “Saya secara peribadi akan menjadi penerima pertama (vaksin ini) bagi meyakinkan penduduk bahawa vaksin yang digunakan adalah selamat,” katanya dalam video yang dikongsikan di laman Twitter.

Terdahulu, apa yang anda perlu tahu mengenai vaksin percuma untuk 6.4 juta rakyat Malaysia. Klik pautan di bawah untuk membaca.

Vaksin Percuma Untuk 6.4 Juta Rakyat Malaysia, Apa Yang Anda Perlu Tahu

Dua Penerima Vaksin Pfizer Alami Kesan Sampingan, Pakar Minta Semua Bertenang

Mengapa Kehadiran Vaksin COVID-19 Buatkan Harga Emas Jatuh Mendadak


7 Produk Kosmetik Yang ‘Merbahaya’ Untuk Digunakan Menurut KKM

Siapa yang tidak mahu kelihatan cantik? Setiap kali produk baru keluar di pasaran yang menjanjikan akan cantik, putih dan menjadikan kulit anda lebih ‘fresh’ pasti anda akan termakan dengan janji-janji manis yang diberikan.

Akan tetapi, adakah anda tahu bahawa tidak semua produk adalah bagus untuk diri anda? Malah, ada produk yang mengandungi racun seperti merkuri yang anda hanya akan dapat lihat kesannya selepas beberapa tahun menggunakannya, bahkan ada yang terkesan justeru memakai produk tersebut.

Baru-baru ini, Kementerian Kesihatan Malaysia telah berkongsi 7 produk kosmetik yang telah diharamkan di pasaran berikutan mengandungi mercuri. Produk tersebut adalah Fjura Face Polish Treatment, Dnars Golden Cream, Glow Glowing N Glowing, Apple Diamond Day Loose, 3rd Series Yanko Fade Out Cream Day Cream, 5th Series Yanko Fade Out Cream Day Cream dan 7th Series Yanko Whitening Cream Day.

Kenyataan Akhbar KPK 6 Ogos 2019 – Produk-Produk Kosmetik Yang Dikesan Mengandungi Racun Berjadual

Bahagian Regulatori Farmasi Negara (NPRA),… https://t.co/Pt9cVMR7He

— Noor Hisham Abdullah (@DGHisham) August 6, 2019

Menurut Ketua Pengarah Kesihatan Malaysia, Datuk Dr Noor Hisham Abdullah, produk-produk tersebut tidak dibenarkan dijual di Malaysia kerana mengandungi bahan beracun dimana racun tersebut boleh menyerap masuk ke dalam badan dan menyebabkan keracunan.

Jika anda keracunan merkuri, ia boleh menyebabkan kelemahan otot, koordinasi lemah, rasa kebas pada tangan dan kaki, ruam kulit, rungsing, serta masalah deria. Disebabkan produk tersebut mengandungi racun, ia tidak boleh dijual di pasaran.

Anda haruslah berhati-hati dalam memilih produk kecantikan anda agar tidak akan menyesal di kemudian hari. Untuk maklumat lanjut dan ingin menyemak status produk anda, anda boleh layari laman web ini.

Percambahan produk kecantikan kini bak cendawan dan anda harus menjadi pengguna yang bijak agar kesihatan anda tidak akan terganggu. Beringat sebelum terkena.


Mahu Yakinkan Rakyat, MB Kedah Tawar Diri Jadi Orang Pertama Terima Vaksin COVID-19

Umum mengetahui, negara kita bakal menerima vaksin tidak lama lagi. Bagi meyakinkan rakyat akan tahap keselamatan vaksin COVID-19, Menteri Besar Kedah, Muhammad Sanusi Md Nor bersedia menjadi orang pertama dalam kumpulan terawal menerima suntikan vaksin.

Menurutnya, para pemimpin yang lain turut perlu bersedia menerima suntikan vaksin agar orang ramai tidak merasa takut dan barisan pertama penerima suntikan amat penting untuk meyakinkan rakyat bahawa suntikan itu perlu bagi mengekang penularan COVID-19.

Tambahnya, orang ramai tidak perlu bimbang kerana majlis fatwa dan agama negeri telah mengeluarkan arahan bahawa suntikan vaksinansi itu adalah harus demi kesihatan dan keselamatan.

Malah, kerajaan telah membuat penelitian rapi memilih jenis vaksin untuk dibawa masuk ke Malaysia ini dan para pemimpin perlu bersedia untuk menjadi kumpulan awal menerima suntikan. Apakah pendapat anda jika para pemimpin menjadi kumpulan awal menerima suntikan vaksin?


‘Mail Bohong’ – Pelancong Indonesia Ini Cari Ayam Dua Seringgit Upin Ipin Di Pasar Malam Malaysia

Siri animasi Upin Ipin merupakan animasi dari Malaysia yang berjaya menembusi pasaran Indonesia dan mempunyai peminat yang banyak di sana menjadikan ia antara siri popular dalam kalangan rakyat Indonesia.

Dalam siri animasi tersebut, karakter Mail terkenal dengan ‘tagline’ 2 seringgit dimana dia menjual ayam madu di pasar malam. Susulan itu, seorang pengguna TikTok @sasa.nielsen telah berkongsi sebuah video dimana dia ke pasar malam di Malaysia untuk mencari ayam madu 2 seringgit seperti dalam siri Upin Ipin.

Mail bohong ah🤪 | Ig @Sasa.nielsen #vlognyasasa #fyp #foryou #vlog #malaysia #food #foodie #foodtiktok #kuliner #kulinertiktok

♬ original sound – sarina nielsen – sarina nielsen

Menerusi video tersebut, dia mengatakan bahawa ayam madu itu bukanlah berharga RM1 seperti dikatakan tetapi berharga RM5. Tambahnya dalam satu komen, dia mengatakan dia faham harga sudah berubah disebabkan faktor ekonomi semasa.

Malah, dia juga tidak melepaskan peluang untuk mencuba makanan lain di pasar malam tersebut. Perkongsian tersebut telah meraih perhatian netizen terutama sekali rakyat Malaysia dan rata-rata netizen mengatakan bahawa sudah tiada ayam yang dijual dengan harga 2 seringgit.

Bukan itu sahaja, para netizen turut mengatakan jika masuk ke pasar malam pasti akan berhabis duit sehingga RM50 dan kadangkala lebih daripada itu. Malah, ada juga netizen mengatakan pasar yang dipergi oleh wanita itu menjual harga yang sedikit mahal dan mencadangkan agar wanita terbabit pergi terjah ke pasar malam lain.


‘Main Bola Sepak Pukul 1.30 Pagi?’ – Wanita Mat Saleh Terkejut Lihat Cara Hidup Orang KL

Setiap negara mempunyai kawasan-kawasan yang ‘tidak pernah tidur’, di mana masih ramai orang berada di luar rumah walaupun jam sudah menunjukkan lewat malam.

Bagi Malaysia, Kuala Lumpur merupakan salah satu kawasan di mana waktu malamnya masih ramai aktif bergerak di sana sini. Perkara ini telah menarik perhatian Anna Sullivan, seorang konsultan pemasaran yang bekerja secara remote di tengah-tengah bandar ibu kota ketika ini.

Dalam satu video TikTok dikongsikannya, Anna terkejut apabila melihat ada orang bermain bola sepak pada awal pagi.

“Saya terdengar bunyi wisel dan untuk pengetahuan anda sekarang sudah pukul 1.30 pagi. Saya baru sedar masih ada orang sedang bermain bola sepak.

“Mungkin sebab pada waktu pagi suhu di Malaysia mencecah lebih 90 fahrenheit (32 darjah celcius), jadi sebab itulah mereka bermain pada waktu malam, lebih sejuk,” kata Anna.

KL things ⚽🇲🇾 #kl #kualalumpur #malaysia #latenight #cityscape #highrise #soccer #futbol

Netizen memberikan reaksi kepada perkongsian video Anna itu sebagai satu perkara biasa di Malaysia. Selain melakukan aktiviti sukan, orang-orang di Malaysia turut masih keluar mencari makanan ketika waktu itu.

“Selalunya kami juga akan berjumpa dengan rakan-rakan pada pukul 3 pagi untuk minum teh tarik dan makan roti canai.

“Kini anda tahu orang Malaysia juga makan nasi atau maggi pada pukul 3 pagi,” antara sebahagian komen-komen yang dikongsikan oleh netizen pada video tersebut.

Dalam pada itu, netizen menerangkan oleh sebab hari keesokannya hari cuti, oleh sebab itu orang ramai mengambil peluang untuk melakukan pelbagai aktiviti pada lewat malam.

Dalam satu perkongsian video lain, Anna menyatakan dia tidak tidur pada lewat malam kerana bekerja pada waktu-waktu sebegitu dan dia ‘mengesahkan’ tiada lagi orang bermain bola sepak pada pukul 3 pagi.

“Sekarang sudah pukul 3 pagi dan nampaknya sudah tiada lagi orang bermain soccer. Mungkin inilah masa untuk mereka tidur.

“Maaf bukan soccer, tetapi football,” jelas Anna.

Ayat terakhir itu diucapkan kerana ramai netizen memberitahunya di Malaysia permainan bola sepak tidak dipanggil sebagai soccer, sebaliknya lebih dikenali football.


‘Main Harga’ Dengan Batalkan Tempahan Jemaah Saat Akhir, Pensyarah Dedah Taktik Kotor Hotel Di Arab Saudi

Menerusi satu laporan, dikhabarkan bahawa kos hotel di Makkah dan Madinah makin meningkat dan ia telah membangkitkan keresahan jemaah umrah di negara kita.

Susulan itu, bakal jemaah juga telah diminta untuk bersiap sedia sekiranya dimaklumkan berlaku kenaikan harga pakej umrah oleh agensi pelancongan masing-masing pada saat-saat akhir sebelum berlepas ke Tanah Suci.

Lantaran itu, pensyarah Fiqh Fatwa Semasa, Pusat Kajian Syariah yang juga Timbalan Dekan (Jaringan & Alumni) di Universiti Kebangsaan Malaysia, Prof Madya Dato’ Dr Mohd Izhar Ariff telah mendedahkan taktik kotor pihak pengurusan hotel di Arab Saudi yang didakwa ‘main harga’ hingga sanggup batalkan tempahan hotel di saat akhir bagi mengambil harga tawaran yang lebih lumayan dan tinggi.

“Makin melampau lagi apabila booking telah diambil, tapi apabila jemaah semua sampai, mereka ubah perjanjian dan tukarkan jemaah ke hotel lain yang tidak menepati apa yang dijanjikan.

“Teruk betul pengurusan perhotelan di Arab Saudi sekarang! Mereka jadi sombong sebab tahu market tetap ada walaupun jemaah kena tipu setiap hari.” tulisnya di Facebook.

Menteri di Jabatan Perdana Menteri (Hal Ehwal Agama), Datuk Dr Na’im Mokhtar berkata bahawa perkara tersebut berada di luar kawalan kerajaan dan pihak mereka memahami beban yang bakal dialami para jemaah.


17 Idea Buat Mainan Anak Dari Bahan Yang Ada Di Rumah

Bukan semua mainan perlu dibeli. Adakalanya bahan terbuang seperti kotak saja sudah cukup untuk buat anak teruja dengan mainan baru mereka.

Kami bawakan 17 idea untuk buat mainan dari bahan-bahan yang ada di rumah.

Yang penting ia menjimatkan dan buat anak seronok sambil merangsang perkembangan otak dan koordinasi pancaindera mereka.

1. Tukar kotak jadi peta dan pelan bandar. Boleh ajak anak lukis ikut imaginasi mereka.

2. Alang-alang suka main gunting, jom kita gunting sampai jadi sesuatu yang cantik!

3. Musim jerebu sesuai sangat buat game ni. Potong berbagai bentuk dan tampal kat lantai untuk main ting-ting. Tak bosan lagi di rumah bila cuaca tak elok dan udara berjerebu.

4. Istana dari kotak siap dengan jambatan. Macam kota zaman purba pula.

5. Botol mineral jangan buang. Boleh guna untuk belajar mengira, kenal warna dan gerakan motor di bahagian tangan untuk masukkan guli dalam botol.

6. Hanya perlukan butang, benang, jarum dan kain flannel. Senang sangat.

7. Sesuai untuk anak yang suka tarik barang dari atas meja dan tepi TV. Mudah saja. Gunakan kotak terbuang. Tebuk lubang dan masukkan tali atau riben berwarna warni. Pintalkan bahagian hujung tali agar ia terlekat kemas di dalam kotak. Bagus untuk melatih koordinasi mata dan tangan.

8. Perca kain pun boleh jadi mainan. Anak boleh rasai tekstur kain yang berbeza. Jika tak ada, boleh minta dengan kedai jahit baju. Hehe.

9. Botol air yang kosong boleh digunakan semula sebagai bekas mainan. Jika tak ada botol air, boleh gantikan dengan botol minyak masak saiz besar. Pastikan di basuh bersih ya.

10. Buku bukan hanya untuk di baca tapi juga boleh dijadikan bahan belajar yang lain. Dari mainan ini anak akan belajar; keterampilan motor halus, koordinasi mata (mengikuti objek dengan mata mereka), tangan dan koordinasi mata, manipulasi, ekspektasi, penyebab dan akibat (iaitu mendorong objek ini dari tepi membuatnya bergolek), cara memindahkan objek, bentuk yang boleh bergolek dan yang tidak bergolek, bagaimana untuk memahami benda-benda kecil, emosi, keseronokan, agakan dan kegembiraan, tentang graviti, apa yang harus dilakukan, sensori – sentuhan, bentuk bulat, tekstur halus dll

11. Pakai bekas dadih atau tupperware plastik pun boleh ni. Main susun-susun sampai jadi tinggi. Yeay!

12. Inilah kota di raja zaman dahulu. Siapa nak jadi permaisuri?!

13. Kotak juga boleh dijadikan bilik kecil dan lost puzzle

14. Boleh gantikan dengan bola plastik berwarna warni dan balang plastik. Yang penting latihan koordinasi mata dan dan tangan sambil mengenal warna.

15. Ini pun sangat senang nak dibuat. Pondok dari kotak.

16. Boleh juga letak lampu lip-lap di bahagian atas kotak. Jangan lupa tebuk lubang. Cantiknya.

17. Main rumah-rumah dengan kotak. Senang, cepat dan murah. Tak perlu beli mahal-mahal.

Jika nak cantik, boleh warnakan. Bolehlah buat ala-ala sedang cat rumah.

BACA: 4 Tips Elak Tantrum Anak Semasa Sedang Membeli-belah

BACA juga: Permainan Buatan Sendiri Yang Akan Buat Anak Lelaki Anda Leka Bermain

LIKE dan FOLLOW Vocket di Facebook serta Instagram


Majalah 3 Dipuji Buat Dokumentari Isu COVID-19, Netizen Sebak Dengar Kata-Kata Jururawat Ini

Semalam, Majalah 3 tampil dengan sebuah dokumentari yang memaparkan situasi sebenar yang berlaku ketika penularan wabak pandemik COVID-19 di negara kita.

Menerusi dokumentari tersebut, kita dapat lihat bagaimana petugas barisan hadapan berhadapan dengan situasi yang tidak dijangka ini dan juga bagaimana para pesakit COVID-19 pada tahap 4 atau 5 yang terpaksa bergantung dengan bantuan pernafasan tidak dapat berjumpa dengan keluarga tersayang.

Malah, ada juga pesakit yang hanya mampu melihat keluarga tersayang dengan video call sebelum menghembuskan nafas terakhir. Kata-kata jururawat dalam dokumentari tersebut yang mengatakan pihak perubatan tidak mengira bangsa dan agama bertungkus lumus menjaga para pesakit sehingga sembuh.

Dokumentari yang disiarkan di saluran TV3 itu mendapat perhatian ramai dan rata-rata netizen berasa sebak melihat laporan tersebut. Malah, para netizen turut berharap orang ramai akan miliki kesedaran untuk mengamalkan SOP agar dapat membendung penularan wabak COVID-19 yang makin membimbangkan.

To those who still think that covid 19 is not real and/or a conspiracy, may this be a wake up call for all of you. https://t.co/XT4UFIWrxW

— Adzrul Rahman (@Adzrulrhmn) May 18, 2021

My wife is a frontliner. Mostly everytime balik dia akan rasa penat and sedih tak dapat spend more time with family. Kena berkorban for this responsibilities. Seing her sad makes me sad.

Frontliners deserve a break.#KitaJagaKita https://t.co/LzNjCrl6dz

ye do i saw this live yesterday and my family touched gila its fucking crazy that we dont see enough of this side of the pandemic https://t.co/9W9Iq1N46Q

Bukan itu sahaja, ada juga netizen yang berkongsi kepenatan ahli keluarga mereka yang merupakan petugas barisan hadapan sepanjang pandemik ini menular. Malah, para netizen cukup terharu dan sedih melihat sisi lain yang dialami oleh para petugas barisan hadapan dan juga pesakit COVID-19.

Untuk rekod, wabak pandemik COVID-19 yang bermula di China pada tahun 2019 kini telah menular ke seluruh dunia. Kes jangkitan COVID-19 di Malaysia direkodkan sebanyak 474,556 kes semalam dan dijangka akan meningkat jika orang ramai tidak mengamalkan SOP.

Sementara itu, kami kongsikan beberapa artikel yang berkaitan dengan kes pelanggaran SOP pada pautan di bawah.

Berhimpun Dan Beraya Sakan, Neelofa Sekeluarga Didakwa Langgar SOP Sekali Lagi

Tular Video Golongan Kayangan Langgar SOP Beraya Sakan, Netizen Desak Polis Jalankan Siasatan


Majalah Gila-Gila Kini Tersedia Dalam Aplikasi GG Komiks

Kini peminat setia majalah Gila-Gila boleh mengimbau kembali kenangan zaman kegemilangan majalah hiburan tempatan terutamanya karya kartunis yang legend melalui aplikasi GG Komiks. Aplikasi ini sudah tersedia untuk pengguna android dan iOS.

Pelancaran aplikasi ini telah dirasmikan oleh tokoh kartunis negara, Datuk Mohammad Nor Khalid atau lebih dikenali sebagai Datuk Lat. Aplikasi ini membenarkan pengguna memuat turun semua isu daripada isu pertama yang pernah diterbitkan pada tahun 1978.

Menurut kenyataan Pegawai Eksekutif Gila-Gila Digital, pengenalan aplikasi ini adalah untuk membangunkan semula industri komik tempatan yang pernah mencuri hati pelbagai lapisan masyarakat suatu masa dahulu. Tambahnya lagi, pihaknya mengambil masa 8 bulan untuk membangunkan aplikasi ini dan akan memuat naik isu baharu setiap seminggu untuk bacaan peminat. Untuk memuat turun anda boleh klik disini untuk Android dan klik disini untuk Apple Store.


Majalah Terkemuka ‘National Geographic’ Berhentikan Semua Penulis Sepenuh Masanya

Majalah lagenda berlogo segi empat tepat berwarna kuning, National Geographic telah memberhentikan kesemua kakitangan penulis terakhirnya pada minggu ini.

Seramai 17 jawatan editorial, termasuk semua penulis kakitangan penerbitan, seluruh kakitangan podcastnya dan sekumpulan editor, termasuk seorang yang telah berkhidmat selama hampir 40 tahun terkesan, kata salah seorang pekerja terjejas kepada CNN.

Pemberhentian yang telah diumumkan kepada kakitangan pada April lalu, adalah sebahagian yang terkesan dengan keputusan syarikat induk Disney yang mengakibatkan beribu-ribu jawatan dipecat di seluruh gergasi media itu.

National Geographic yang mempunyai lebih 1.7 juta pelanggan pada akhir 2022, akan terus menerbitkan majalah bulanan, kata jurucakap majalah itu kepada CNN dalam satu kenyataan pada hari Rabu.

Kakitangan sepenuh masa akan digantikan dengan penulis bebas, kandungan digital tertentu yang akan ditulis oleh editor dalaman, kata bekas kakitangan itu.

Pada masa ini majalah itu hanya beroperasi menggunakan dua editor teks tetap, sekumpulan editor yang mengendalikan kedua-dua platform cetakan dan digital, dan sekumpulan editor digital sahaja, kata bekas kakitangan itu.

Anda boleh lihat reaksi penulis-penulis yang terjejas dengan pemberhentian jawatan mereka di bawah.

My new National Geographic just arrived, which includes my latest feature—my 16th, and my last as a senior writer.

NatGeo is laying off all of its staff writers.

I’ve been so lucky. I got to work w/incredible journalists and tell important, global stories. It’s been an honor. pic.twitter.com/VOt6KydD5Z

— Craig Welch (@CraigAWelch) June 28, 2023

Today I'm celebrating my last day @NatGeo – it's def been a fascinating 2 and a half years working with some of the most talented editors, writers photographers, storytellers of the world. I've been so lucky to have worked on the #OverheardNatGeo podcast with such an amazing team pic.twitter.com/VrV3xigCg9

— Eli Chen 陳歆 (@StoriesByEli) June 27, 2023

It’s been an epic run, @NatGeo. My colleagues and I were unbelievably lucky to be the last-ever class of staff writers—certainly the coolest job I’ll ever have, and possibly among the coolest to ever exist. Now onto the next thing! Open to all weird/fun/interesting ideas. pic.twitter.com/aFNPRSDyt0

— Nina Strochlic (@NinaStrochlic) June 28, 2023


Majalah TIME Berikan ‘Tanduk’ Untuk Donald Trump Sempena Anugerah Person Of The Year

Seperti yang kita semua sudah sedia maklum, Donald Trump akan menggantikan Barack Obama sebagai presiden Amerika Syarikat yang baharu. Majalah terkemuka TIME telah memilih Donald Trump sebagai Person Of The Year (POTY) untuk tahun ini dan pemilihan Trump ini mengundang rasa tidak puas hati ramai pihak.

Disebabkan beliau masih baru dan tidak sempat pun lagi berkhidmat sebagai Presiden Amerika, ramai merasakan ada individu yang lebih layak untuk menjadi Person Of The Year Majalah TIME selain Donald Trump.

Tidak tahu sama ada majalah TIME sengaja menjadikan Donald Trump sebagai POTY kerana mengikut reaksi netizen, TIME tampak seperti sengaja mahu ‘kenakan’ Donald Trump dengan imej posing beliau yang dikatakan hampir sama dengan Adolf Hitler; yang suatu ketika dahulu pernah menjadi muka depan untuk majalan TIME.

Pengguna di Twitter juga turut perasan maksud tersirat yang lebih deep tentang gambar cover Donald Trump ini. Jika anda lihat pada kedudukan huruf M pada tulisan TIME, anda akan lihat kedudukannya tepat sahaja berada di atas kepala Trump. Ada yang beranggapan TIME secara halus meletakkan ‘tanduk’ di atas kepala Trump.

“Dipilih sebagai Person Of The Year majalah TIME adalah satu pengiktirafan yang besar,” kata Trump apabila ditanya berkenaan pemilihannya. Editor TIME, Nancy Gibbs berkata memilih Trump bukanlah sesuatu yang sukar. Pemilihan seseorang individu adalah berdasarkan impaknya kepada sesuatu perkara berskala global. Tahun lepas, Chancellor German Angela Merkel dipilih untuk anugerah ini.

Impak terbesar Donald Trump tahun ini adalah memenangi kerusi Presiden Amerika Syarikat untuk menjadikan America Great Again. Sebelum ini pemerintah kuku besi seperti Joseph Stalin dan Adolf Hitler juga pernah mendapat pengiktirafan ini.

Siapa-siapa sahaja boleh mendapat pengiktirafan ini asalkan mereka memberi impak kepada dunia; tidak kira mereka membawa agenda jahat ataupun baik. Dunia masih tertanya-tanya tentang dasar Donald Trump apabila beliau memegang jawatan Presiden Amerika Syarikat nanti. Semoga rakyat Amerika Syarikat tidak menyesal dengan pilihan mereka ini.


Majalah Ujang Dan Apo? Tutup Kedai, Apa Pula Kata Kartunis Sireh

Sebelum ini, kami pernah berkongsi jawapan Kartunis Lengkuas tentang penutupan majalah Ujang dan Apo? Pada kali ini kami ingin berkongsi jawapan Anuar Hassan, Pensyarah Senireka Animasi dan VFX di Fakulti Multimedia Kreatif, Multimedia University (MMU) atau lebih dikenali sebagai Kartunis Sireh, pelukis siri Student Life dan Life Journey di Majalah APO? Kami mendoakan agar karyawan-karyawan kreatif Malaysia terus gigih dan utuh untuk mencipta karya-karya baru untuk rakyat Malaysia.

Sebelum bermula, kami ingin mengucapkan takziah di atas penutupan MOY Publication. Terima kasih kepada Tuan kerana sudi memberikan kami peluang untuk mengetahui serba sedikit tentang peristiwa ini.

1. Sejak bilakah Tuan dan rakan-rakan mendengar khabar angin tentang penutupan syarikat ini?

Saya tak pasti dengan sahabat-sahabat lain yang bekerja di pejabat MOY Publication, mereka mungkin tahu lebih awal dari saya (untuk makluman saya sebenarnya bertugas di MMU sebagai tenaga pengajar, info selalunya lambat sedikit). Saya cuma mengagak melalui desas-desus di Facebook group kami (MOY), seterusnya menelefon Pengarah/Editor APO? (Kartunis Pandan) untuk kepastian. Beliau tidak menafikan tetapi akan maklumkan kepada saya setelah mendapat kepastian.

2. Apakah yang berlaku sehingga menyebabkan penutupan MOY Publication?

Saya sempat berdiskusi dengan Pengarah Urusan, Mr. Boy (Tuan Yusof Huzairy) cuba bertanya sebab-sebab keputusan drastik tersebut. Dengan berat hati, beliau menyatakan dengan trend yang ada sekarang, kos operasi yang besar tidak mampu menampung penerbitan majalah secara fizikal untuk jangka masa yang lama. Dengan nilai RM yang semakin jatuh, kos kertas yang melambung, GST dan trend pembacaan terkini yang lebih ke arah online, dunia penerbitan majalah secara konservatif sedang mengalami kemuncupan.

3. Adakah Tuan dan rakan-rakan sudah bersedia atau berita penutupan ini datang secara tiba-tiba?

Secara jujurnya, saya memang menjangkakan kemerosotan jualan majalah secara fizikal dan sentiasa bersedia. Malah saya kagum Majalah APO? dan Ujang masih kekal bertahan dan melakukan pelbagai pembaharuan untuk melawan arus, namun begitu kami terpaksa akur dengan trend teknologi terkini. Walaupun berita penutupan ini datang secara tiba-tiba tetapi rasanya masing-masing sudah dapat menjangkakan, cuma tidak pasti bila. Sebab itu ramai yang tenang sewaktu mendapat berita tersebut.

4. Bagaimanakah penerimaan Tuan dan rakan-rakan dengan berita ini?

Sedih dan redha tapi masih mampu berjenaka dan mentertawakan diri sendiri. Resam kartunis, waktu seronok kita gurau. Waktu sedih pun masih mampu sengih… Hehehe…

Suka dan duka. Suka sebab lepas ini tak ada lagi kena kejar deadline. Duka sebab mengenangkan lepas ini tak ada lagi editor telefon untuk kejar deadline… kadang-kadang rindu juga dengan editor… Hahaha.

Banyak. Tetapi tak tahu hendak mula yang mana dahulu… hahaha. Kalau confirm nanti saya cerita. Kalau cerita lebih-lebih di sini tak jadi kang (nanti) malu.

7. Bagaimana masyarakat dapat membantu Tuan dan rakan-rakan supaya warisan komik Malaysia tidak hilang?

Memang sokongan masyarakat itu perlu. Dari segi moral Alhamdulillah. Dari segi materialnya pulak banyak faktor-faktor lain yang di luar kawalan seperti kekangan dan birokrasi politik, ketidakstabilan ekonomi, kos operasi yang tinggi, GST dan lain-lain yang menyebabkan kuasa membeli masyarakat semakin berkurangan, secara tidak langsung ianya menjejaskan jualan.

Di pihak yang lain pula karyawan-karyawan juga perlu terlebih dahulu menghasilkan sesuatu yang relevan untuk diterima masyarakat, InsyaAllah, saya yakin pasti suatu hari nanti pasti ada medium baru sebagai pengganti. Namun karyawan tetap perlu berusaha utk berjaya.

Sebenarnya saya lihat sudah ramai bakat-bakat baru yang hebat. Mungkin peristiwa ini akan menjadi pemangkin untuk mereka berjaya. Cuma berikan mereka sedikit masa dan ruang. Ada juga ura-ura kartunis-kartunis otai sudah berminat kembali turun padang. Masalah lambakan komik manga sudah lama disedari, mengapa kita tidak pelajari formula kejayaan mereka?

Kita mungkin tidak mampu melawan arus teknologi. Oleh itu cara yang terbaik ialah karyawan berevolusi bersama-sama teknologi untuk dijadikan medium yang berkesan untuk mempopularkan warisan komik Malaysia. Pasti ada cara, walau bagaimanapun mencetuskan idea mmg senang. Nak menzahirkan sehingga ianya berjaya, itulah cabarannya.

BACA Juga: Lihat Apa Yang Ada Di Dalam Taman Tema ‘One Piece’ Ini

LIKE dan FOLLOW Vocket di Facebook serta Instagram


7 Produk Solekan Ini Wajib Dibeli Apabila Membeli-Belah Di SASA

Review produk kembali lagi! Haa kali ini kami ingin kongsikan dengan anda mengenai produk kosmetik pula. Kalau sebelum ini OhBulan! pernah mencadangkan produk skincare yang anda boleh beli dari farmasi atau drugstore, tetapi kali ini kami ingin kongsikan dengan anda mengenai 7  item solekan yang paling cun anda wajib cuba.

Paling penting anda tidak perlu bersusah payah untuk pergi ke dua atau tiga tempat untuk mencari barang-barang makeup ini. Serbu satu tempat sahaja sudah jumpa semuanya. Semuanya ada di  SASA. Jom tengok apa 7 item best seller yang kami beli di SASA.

Kalau anda inginkan makeup lebih sempurna dan kemas, sebaiknya harus ada concealer yang best. Fungsi utama concealer adalah untuk cover dark circle di bawah mata, conceal parut jerawat, dan boleh juga conceal selepas melukis kening. Tetapi tidak semua concealer boleh full coverage tau.

Selepas cari punya cari, kami decide untuk mencuba theBalm TIMEBALM Full Coverage Concealer For Dark Circles & Spots. Concealer ini special berbanding concealer lain kerana ianya mempunyai fungsi anti-wrinkle dan mengandungi vitamin A, C, E dan Panthenol. Memang betul-betul full coverage kerana segala dark circles, bekas parut gelap dan bintik-bintik hitam itu semua dapat ditutup sepenuhnya. Terus flawless tau!

Paling best, concealer ini protect kulit muka anda daripada terdedah kepada persekitaran yang kurang sihat sekaligus mengelakkan kulit muka cepat nampak kusam, keletihan dan kekeringan. Tekstur produk juga lembut dan tidak melekit. Kalau anda sedang mencari concealer yang sesuai untuk kegunaan harian, kami cadangkan anda mencuba produk ini. Tengoklah hasilnya!

COSMETEA Milk Tea EE Cream Foundation Pact ini sebenarnya sangat popular di kalangan selebriti dan artis di Asia. Kami juga sukakannya kerana cushion foundation bukan sahaja berfungsi sebagai concealer tetapi ia juga bertindak sebagai sunscreen dengan SPF50+ PA+++ sekaligus mampu menghalang daripada bahaya sinaran UV.

Produk seperti ini memang kami yakin ramai sudah lama mengidamkannya. Yelah, zaman sekarang ini sunscreen itu sudah menjadi satu keperluan. Apabila terdapat foundation seperti ini, mudahlah untuk anda. Lengkap semuanya dalam satu. Haa.. Walaupun foundation ini cuma ada satu pilihan warna tetapi warnanya sangat sesuai dipadankan dengan tona kulit Asia. Kami yang tidak seberapa cerah ini juga kelihatan sesuai sahaja apabila memakainya.

Selain itu, COSMETEA Milk Tea EE Cream Foundation Pact ini juga diperkaya dengan Hyaluronic Acid, serbuk mutiara serta diamond, dan juga diformulasi khas dengan granule essence untuk mengekalkan kelembapan kulit yang berpanjangan. Paling kami suka, ia datang bersama Cosmetea transparent silicon puff. Lagi mudah tau nak apply foundation menggunakan silicon puff tu. Kami sudah cuba, sememangnya menjadi lebih sekata dan perfect serta merta di permukaan kulit.

Kami paling excited dengan palette dari PUPA Make Up Stories Hot Flame. Pilihan warnanya memang ONZ wei! Gabungan warna copper dan amber yang menyengat dan tona mustard keemasan membuatkan pilihan warna makeup anda lagi luar biasa!

Paling awesome, pigments produk ini. Calit sikit sahaja, sudah melekat banyak. Confirm solekan mata anda lebih sempurna dengan liputan warna yang maksimum. Tekstur produk ini pula memang padat, ringan dan berkrim. Kami jamin solekan pada mata anda akan tahan lebih lama dengan produk ini.

Gabungan resins, wax dan minyak juga memastikan solekan melekat sempurna pada kelopak mata anda. Jadi, ianya tidak akan comot dalam waktu yang singkat. Tetapi ia betul-betul salah satu eyeshadow palette terbaik yang anda boleh beli di SASA. Colour dia sangat pigmented and easy to blend. Highly recommended!

Produk terbaik made in Korea ini pula menjanjikan solekan kening yang lebih halus dan terperinci. Sasatinnie Ultra Define Eyebrow dengan kod warna #02 menjanjikan kombinasi penekanan warna lembut pada kening. Bagi kami produk ini sangat mudah untuk digunakan. Senang untuk anda kawal apabila membentukkan kening. Smooth sahaja!

Hasil lukisan kening anda juga akan kelihatan licin, sekata dan jelas. Warnanya juga kelihatan natural dan rapi. Pendek kata, kening langsung tidak kelihatan seperti dilukis. Dan yang paling penting, mata penselnya tidak mudah patah. Sesuai sangat dengan anda yang jenis agak kasar. Hahaha!

Dikenali sebagai maskara ‘super volume‘, Anas Ultra Madness Super Volume Mascara ini pula boleh dikategorikan sebagai pakar dalam menambah keindahan pada mata kerana ianya mampu memanjangkan, melentikkan dan melebatkan setiap helai bulu mata bagi menghasilkan bulu mata tampak lebih tebal dan cantik.

Maskara yang tampak begitu ekslusif ini sangat senang digunakan dengan rekaan ‘bristles‘ panjang yang mampu meliputi setiap helai bulu mata dalam menghasilkan kelebatan maksima dengan hanya satu kali sapuan. Caranya, anda hanya perlu sapu 1 hingga 2 lapisan pada bulu mata bermula daripada akar ke hujung dengan pergerakan zig-zag. Hasilnya memang cun melentik seperti mata Che Ta gituu!

Dalam banyak-banyak pilihan jenama highlighter, kami berkenan dengan jenama GOSH Strobe ‘n Glow Blush ini. Pilihan kod 002 untuk highlighter ini hadir dengan empat gabungan warna serba glamor iaitu warna holografik putih merah jambu, dua warna shiny coral dan satu lagi warna matte merah jambu tua.

Tekstur GOSH Strobe ‘n Glow Blush ini lembut dan berkrim. Jadi, senang sangat untuk anda menggunakannya dan disesuaikan dengan tona kulit. Apabila apply di kulit anda memang akan rasa ringan sahaja. Anda juga boleh menggunakannya sebagai blusher dan eyeshadow. Nak senang travel boleh bawa ini sahaja!

Apa yang kami suka, gincu Color Combos separa matte ini yang mengandungi octanediol dan vitamin E sebagai sumber antioksidan. Jadi, bibir anda tidak akan kering apabila memakai lipstick. Ia juga tidak berminyak atau melekit. Teksturnya yang separa matte akan membuatkan bibir anda lembut dan berkilau.

Warnanya juga lawa. Tetapi apa yang specialnya, produk ini senang dibawa ke mana-mana kerana ianya dilengkapi dengan cermin solekan kecil yang comel untuk memudahkan anda touch up lipstick. Macam faham-faham je kan!

Seperti yang kami maklumkan awal tadi, kesemua 7 produk solekan yang super awesome ini kami hanya beli di SASA. Masuk satu outlet sahaja, semua barang boleh dapat. Paling penting kena study betul-betul dulu mengenainya. Kalau tidak pasti berjam-jam anda akan berada di dalam SASA itu disebabkan rambang mata.

Puas hati tau kalau masuk SASA, anda tidak perlu susah hati kerana sudah tentu produknya original. Girls, Say no to counterfeit cosmetics product ya! Sayangilah wajah jelita anda. Jangan disebabkan ingin berjimat, muka habis rosak kerana  fake make up. Berkaitan harga pula, anda tidak perlu risau, sekarang ini SASA sedang menawarkan promosi sempena Beauty Around The World Campaign!

Dan satu lagi berita gembira, anda juga berpeluang menikmati diskaun sebanyak 50% untuk item kedua bagi beberapa jenama terpilih. Sebaiknya anda dapatkannya secepat yang mungkin, nanti sudah terlepas jangan menyesal pula ya.

Untuk lebih banyak update tentang promosi, diskaun dan produk terbaru, anda jangan lupa layari laman web SASA hari ini juga!


Majalah Vogue Dikecam Selepas Buang ‘Palestin’ Dalam Kenyataan Rasmi Gigi Hadid

Gigi Hadid sebelum ini mengumumkan di laman Instagram miliknya bahawa dia akan menderma kepada negara konflik. Dalam catatan tersebut, supermodel itu berkata dia akan mendermakan pendapatannya kepada negara-negara yang terlibat dengan perang.

Majalah Vogue turut menyokong tindakan Gigi dan membuat catatan sama mengenainya, namun hantaran dari majalah terkemuka dunia itu membawa kritikan kerana bersikap perjudis.

“Saya berjanji untuk mendermakan pendapatan saya dari pertunjukan fesyen Spring 2022 kepada mereka yang menderita akibat perang di Ukraine sambil terus menyokong mereka yang merasakan perkara yang sama di Palestin,” tulis Gigi di Instagramnya.

A post shared by Gigi Hadid (@gigihadid)

Majalah Vogue turut menyokong dan memuat naik kenyataan Gigi Hadid di laman Instagram milik jenama tersebut. Namun kenyataan yang di muat naik tersebut, Vogue seolah dilihat sengaja memadam Palestin dan hanya menyebut Ukraine.

Perkara ini mendapat kritikan ramai pihak dan dibincangkan secara meluas di media sosial, yang berakhir dengan Vogue yang menyunting semula kenyataan yang sudah di muat naik.

Aktivis Palestin Mohammed El-Kurd berhujah bahawa media mengetepikan fakta dalam kenyataan Gigi kerana bimbang pihak Zionis tidak boleh menerima kenyataan tersebut.

So @GiGiHadid pledges to donate her earnings from Fall 2022 to relief efforts for occupied Ukrainians *and* occupied Palestinians and then @voguemagazine magazine just erases the Palestinians from its @instagram post on her pledge? pic.twitter.com/rO7xao87lZ

— Mehdi Hasan (@mehdirhasan) March 8, 2022

Perkara ini turut mendapat perhatian daripada kakak Gigi, Alana Hadid yang mengakui kecewa dengan cara Vogue membanding negara yang terlibat dengan perang. Dia juga mengulas mengenai siaran Vogue. ‘Wah, kamu menghapuskan Palestin. Gigi menyokong kedua-dua krisis di Ukraine dan Palestin.’

Sebelum ini, keluarga Hadid sering bercakap mengenai kurangnya liputan dari orang ramai terhadap konflik yang terjadi di negara bergolak tersebut. Bella Hadid pula pernah mengecam Instagram kerana memadam gambar yang menunjukkan pasport bapanya yang berasal dari Palestin.

Disahkan keturunan diraja Palestin, ayah Bella Hadid dilayan kejam oleh Yahudi Israel. Rujuk pautan di bawah untuk membawa.

Disahkan Keturunan Diraja Palestin, Ayah Bella Hadid Dedah Pernah Dilayan Kejam Oleh Yahudi Israel

‘Tidak Tahu Malu!’ – Kerajaan Israel Kecam Bella Hadid Kerana Sertai Demo Sokong Palestin

Kumpulan Rage Against The Machine Dikecam Peminat Kerana Sokong Palestin


Majikan Di Firma Hartanah Ini Bayar Bonus RM41 Juta Pada 198 Pekerja

Krismas datang lebih awal untuk pekerja di firma hartanah ini apabila mereka dikejutkan dengan bonus bernilai sehingga RM41 juta kepada 198 pekerja.

Syarikat yang berpangkalan di Baltimore, St. John Properties diberi bonus setiap seorang dari RM200,000 sehingga RM1 juta.

Bayaran bonus ini ditetapkan mengikut berapa lama mereka bekerja untuk firma hartanah tersebut.

Kejutan ini dilakukan oleh majikan ketika mereka mengada satu majlis tahunan di mana ia berakhir dengan kegembiraan buat mereka – ada yang menangis gembira apabila mendengar kejutan tersebut.

Bonus ini diagihkan selepas para pekerja telah mencapai matlamat yang ditetapkan oleh majikan pada awal tahun ini.

Dalam satu temubual, pengasas syarikat dan juga salah seorang pegawai tertinggi syarikat, Edward St. John berkata, “Falsafah saya adalah sentiasa mengelilingi diri saya dengan yang [orang] terbaik dan jujur  – dan itulah yang kami lakukan.”

Kami juga pernah menulis tentang bonus yang diterima oleh bekas CEO 1MDB. Klik pautan di bawah untuk membaca.

Bekas CEO 1MDB Mengaku Terima Gaji RM99,000 Sebulan Dan Bonus RM1.44 juta

PNB Umum Pengangihan Bonus Dan Dividen Sebanyak RM14.6 Bilion


Majikan Di Indonesia Tawar Pinjaman Kepada Pekerja Yang Mahu Tonton Coldplay

Konsert Coldplay di Jakarta dan Kuala Lumpur telah menjadi topik hangat sejak beberapa minggu ini. Terbaharu, sebuah syarikat di Indonesia menawarkan pinjaman kepada pekerja yang ingin membeli tiket konsert kumpulan dari London, United Kingdom ini.

Melalui pendedahan sebuah akaun Twitter @aetharaz, beliau menerima emel daripada majikannya yang menawarkan pinjaman tanpa faedah kepada pekerja yang ingin menonton Coldplay.

“Pejabat saya, terutamanya CEO saya, menyediakan pinjaman dengan faedah 0% untuk mereka yang ingin menonton Coldplay. Jika Taylor Swift datang ke Indonesia, dia juga akan memberikan pinjaman tersebut,” kata Nicole seperti dipetik dari Detikcom.

Nicol juga berkata, tujuan CEO syarikatnya menawarkan pinjaman tersebut adalah kerana dia pernah menghadiri konsert Coldplay dan ingin memberi peluang kepada pekerjanya merasai pengalaman yang sama.

“Sebab dia pernah menonton Coldplay, dan konsert itu memang bagus. Saya tidak tahu mengenai perkara ini, tetapi persekitaran pejabat saya sangat menyokong dan menyeronokkan,” katanya.


Majikan Di Jepun Tumbuk Pekerja Yang Langgar Perintah Darurat

Perdana Menteri Jepun Shinzo Abe telah mengisytiharkan perintah darurat di Tokyo serta beberapa wilayah lain seperti Kanagawa, Chiba, Saitama, Osaka, Hyogo, dan Fukuoka.

Walaupun pengumuman itu dilakukan di beberapa kawasan sahaja, namun ia tetap diambil serius oleh seluruh rakyat Jepun bagi mencegah penyebaran wabak COVID-19. Gabenor Yamagata Prefectural Emiko Yoshimura sebagai contoh telah meminta penduduk di kawasannya agar duduk di rumah dan elakkan melakukan perjalanan ke luar wilayah.

Walau bagaimanapun, arahan itu tidak diendahkan oleh pekerja berusia 20 tahun dan dia tetap hadir ke tempat kerja seperti biasa. Pemuda yang bekerja di syarikat pembinaan dilaporkan enggan untuk kekal di rumah dan telah melakukan perjalanan ke Sendai di Miyagi Prefecture untuk bekerja.

Pejabat tempatnya bekerja telah mengeluarkan arahan untuk semua pekerja kekal berada di rumah dan jangan hadir ke tempat kerja sebagai langkah untuk membendung penyebaran wabak COVID-19 ke dalam premis tersebut.

Selepas pengurusnya yang berumur 46 tahun mengetahui mengenai hal tersebut. Dia telah bertindak menegur pekerja tadi dengan menumbuknya di bahagian muka dan kepala.

Sora News 24 melaporkan bahawa ini bukanlah kali pertama pekerja itu membantah keputusan yang dibuat oleh syarikat. Pemuda itu juga dilaporkan telah gagal untuk mempraktikkan disiplin keselamatan semasa bekerja dan ia telah menaikkan kemarahan pengurus tersebut.

Namun, bagi pihak polis, mereka membantah tindakan keras yang dilakukan oleh pengurus itu. Dia telah ditahan kerana melakukan kekerasan terhadap pekerjanya.

Untuk rekod, Jepun telah mencatat lebih 6,000 kes positif COVID-19 dengan 98 kematian telah dicatatkan. Manakala lebih 700 orang telah dibenarkan untuk keluar dari hospital selepas sembuh dari wabak yang telah membunuh lebih 100,000 orang di seluruh dunia.

Untuk bacaan lanjut mengenai situasi COVID-19 di Jepun, klik pautan di bawah untuk membaca.

Kerajaan Jepun Bina Pusat Kuarantin Di Lapangan Terbang, Guna Kadbod Sebagai Katil

Gackt, Penyanyi Legenda J-Rock Yang Cintakan Malaysia Dan Memujinya Di Stesen TV Jepun

‘Lockdown’ Di India, Ibu Sanggup Redah Perjalanan 1,400KM Kerana Rindukan Anak


Majikan Di Malaysia Adalah Manusia Paling Kedekut Di Asia Tenggara

Majikan di Malaysia merupakan antara manusia yang paling kedekut di seluruh Asia Tenggara dari segi bayaran upah apabila hanya membelanjakan 25 peratus daripada Keluaran Dalam Negara Kasar (KDNK) untuk gaji, lapor akhbar utama Utusan Malaysia.

Berbanding dengan jiran serantau, Malaysia hanya menyumbang 25 peratus daripada KDNK dari segi upah kepada pekerja, berbanding Singapura 40 peratus, Indonesia 84 peratus, dan 76 peratus di Filipina.

Angka-angka ini menyumbang kepada saiz penduduk negara-negara yang disebutkan di atas – dengan Malaysia mempunyai 33 juta orang, Singapura 5.6 juta, Indonesia 273 juta, dan Filipina 109 juta orang.

Presiden Kongres Kesatuan Sekerja Malaysia (MTUC), Datuk Abdul Halim Mansor menganggap bayaran yang begitu rendah daripada majikan di negara ini tidak masuk akal kerana syarikat di Malaysia mempunyai kemampuan untuk membayar upah pekerja lebih tinggi daripada gaji minimum RM1,2000.

“Mereka sering berkata sekarang bukan masa sesuai untuk menaikkan gaji minimum ke RM1,500 kerana kesukaran ekonomi dan Covid-19. Alasan ini sudah menjadi standard, sedangkan kerajaan telah mendahulukan pelbagai jenis bantuan bernilai berbilion ringgit.

“Majikan sepatutnya menjadikan masyarakat berkuasa beli, bukan memberikan masyarakat kuasa berhutang. Apabila bayar gaji rendah, ini membuka ruang untuk berhutang, pekerja terpaksa buang masa kerja lebih masa.

“Bayangkan, majikan Malaysia hanya membelanjakan 25 peratus daripada KDNK untuk membayar gaji pekerjanya, Malaysia sudah menjadi negara paling kedekut di Asia Tenggara,” katanya kepada Utusan Malaysia.

Berang gajinya tidak dibayar, pekerja hancurkan Ferrari GTC4Lusso milik majikan. Rujuk pautan di bawah untuk membaca.

Berang Gajinya Tidak Dibayar, Pekerja ‘Hancurkan’ Ferrari GTC4Lusso Milik Majikan

‘Moden Slavery’ Di Malaysia, Majikan Lapor Pekerja Asing Ke Jabatan Imigresen Untuk Elak Bayar Gaji

10 Ciri Majikan Yang Bertanggungjawab Terhadap Pekerja Mereka